Cymhlethdodau lleihau allyriadau nwyon tŷ gwydr ar ffermydd – gwneud ffermio’n fwy effeithlon byth | Business Wales\nCymhlethdodau lleihau allyriadau nwyon tŷ gwydr ar ffermydd – gwneud ffermio’n fwy effeithlon byth\nMae lleihau ôl troed C amaethyddiaeth yn hanfodol ond hefyd yn gymhleth iawn, gyda gostyngiadau mewn un maes yn aml yn creu cynnydd mewn maes arall.\nMae gostyngiad mewn dwysfwydydd yn helpu i dorri allyriadau nwyon tŷ gwydr a chostau’r mewnbwn ond gall arwain at enillion dyddiol is a pheri i'r anifail gymryd mwy o amser i gyrraedd ei bwysau targed, sy’n arwain at fwy o allyriadau.\nI leihau nifer y dyddiau cyn lladd yr anifail, mae angen rhoi porthiant a llawer o egni ynddo, a gall cynhyrchu hwnnw greu problemau amgylcheddol ac weithiau achosi problemau iechyd i'r anifail.\nRhaid i’r cymhlethdodau hyn gael eu hystyried yn ofalus a'u cydbwyso, a rhaid mabwysiadu strategaeth holistig wrth geisio lleihau ôl troed C fferm.\nMae astudiaethau’n awgrymu bod rhaglenni bridio detholus sy'n canolbwyntio ar effeithlonrwydd y porthiant, ffrwythlondeb ac iechyd da yn effeithiol ac yn gallu helpu i wrthbwyso allyriadau nwyon tŷ gwydr.\nYn yr ymdrech i leihau allyriadau nwyon tŷ gwydr a chynyddu cynaliadwyedd amgylcheddol, mae'r diwydiant amaethyddol yn dod o dan bwysau cynyddol i leihau ei ôl troed carbon (C). Er hynny, mae un agwedd hanfodol ar y cynllun hwn yn eisiau, sef sut yn union mae hyn yn cael ei gyflawni? Mae yna lawer o ffyrdd arfaethedig o leihau ôl troed C ffermio, y rhan fwyaf wedi’u seilio ar efelychiadau a dadansoddiadau cylch bywyd (LCA) sydd wedi’u bwriadu i efelychu bywyd go iawn. Wrth gwrs, fydd cynrychiolaeth wedi’i llunio gan gyfrifiadur byth yn disgrifio’n llawn yr ystod lawn o newidynnau sy'n effeithio ar allyriadau nwyon tŷ gwydr mewn bywyd go iawn, ac mae hyn felly, yn amlygu un o brif gyfyngiadau'r astudiaethau hyn. Serch hynny, mae'r arbrofion hyn yn bwysig, oherwydd er mwyn profi gostyngiad mewn allyriadau, yn gyntaf mae’n rhaid sefydlu llinell sylfaen a hyd nes bod technoleg wedi’i datblygu sy'n gallu mesur allyriadau nwyon tŷ gwydr mewn amser real o dir, anifeiliaid, cerbydau a slyri fel ei gilydd, efelychiad yw'r ffordd fwyaf cywir ymlaen.\nUn dull o'r fath sydd wedi’i gynnig ar gyfer lleihau allyriadau nwyon tŷ gwydr ar y fferm yw lleihau “beth sy'n mynd i mewn”, h.y. llai o ddwysfwydydd, llai o ddyddiau cyn lladd a lleihau'r bwlch lloia. Yn syml, os yw’r anifail yn fyw am gyfnod byrrach, mae llai o gyfle iddo fwyta porthiant a chreu allyriadau. Yn yr un modd, mwyaf effeithlon y gall yr anifail fod, mwyaf i gyd o wrthbwysiadau (mewn cig neu laeth) sy'n cael eu creu dros ei oes gyfan.\nLleihau nifer y dyddiau cyn lladd\nGall lleihau nifer y dyddiau cyn lladd yr anifail edrych fel dull syml a rhesymegol o leihau allyriadau nwyon tŷ gwydr. Ond ar yr ail olwg, mae'r sefyllfa'n fwy cymhleth. Os yw’r anifail yn gorffen yn gynt, mae’n debygol o orffen ar bwysau is, sy’n arwain at bris gwerthu isel ac anhawster posibl i ddod o hyd i brynwr. Gan hynny, mae’n rhaid gorffen yr anifail yn unol â’r targed pwysau mewn cyfnod byrrach, a hynny fel arfer drwy roi deiet o lawer o ddwysfwyd o ansawdd dda. Mae hwn yn ddull deniadol o gofio bod astudiaethau gwyddonol wedi dangos yn gyson fod deietau wedi’u seilio ar ddwysfwyd yn arwain at allyriadau methan (CH4) is hefyd. Mae hyn yn digwydd am fod y meicrobiota yn y rwmen yn creu asetad mwy cymesur a llai asidig ac yn defnyddio hydrogen a chyfyngu ar ei gyflenwad ar gyfer ffurfio CH4. Wrth gwrs, nid yw deietau sy’n cynnwys llawer o ddwysfwyd yn rhydd rhag anfanteision: nid yw anifeiliaid sy’n cnoi cil wedi'u haddasu'n dda i dreulio grawn ac mae’r plisgyn yn aros yn y perfedd a all arwain at groniad pathogenau a heintiau, yn ogystal â phroblem adnabyddus asidosis anifeiliaid cnoi’r cil. O ran elw, mae prynu dwysfwydydd yn ddewis drud, ond os yw'r porthiant yn tyfu gartref gall hyn helpu i leihau ôl troed amgylcheddol y busnes a bydd yn caniatáu arbedion yn y tymor hir. Wrth brynu dwysfwydydd i mewn, ceir hefyd gwestiwn newid defnydd tir, llygredd, datgoedwigo a llu o faterion amgylcheddol yng ngwlad y tarddiad, ar ben y nwyon tŷ gwydr a gynhyrchir yn y broses allforio/mewnforio. Felly, ydy hwn yn opsiwn gwell? Ydy’r gostyngiadau yn y nwyon tŷ gwydr sy’n cael eu creu gan yr anifail yn gwrthbwyso'r problemau sy’n codi yn sgil deiet a llawer o ddwysfwyd ynddi? Un elfen allweddol yn y dadansoddiad yw ystyried y ffin: os gât y fferm yw’r fan lle mae mesuriadau allyriadau nwyon tŷ gwydr yn stopio, yna yn wir, mae'r strategaeth hon yn addawol. Ond, o ddadansoddi’r cylch oes cyfan, gan gynnwys yr effeithiau byd-eang, mae'r dull yn llai effeithiol.\nPan fo anifeiliaid, a defaid yn arbennig, yn cael eu magu ar dir glas uchel ac ymylol bydd cyfran sylweddol o’r ddeiet yn borthiant sy'n tueddu i greu lefelau uwch o CH4 na dwysfwydydd neu borfeydd yr iseldir (Tabl 1). Er hynny, mae gan y mannau uchel a mynyddig hyn rôl o ran cipio CH4 (rôl fach iawn bid siŵr) ac mae rheoli’r mannau hyn drwy eu pori’n llai dwys yn bwysig er mwyn cyflawni amcanion amaeth-amgylcheddol ehangach a chynnal nwyddau cyhoeddus.\nKg CO2e/kg pwysau byw\nTabl 1: Allyriadau nwyon tŷ gwydr cyfartalog wedi’u dangos mewn kg o garbon deuocsid cyfwerth (CO2e) am bob kg o bwysau byw ar gyfer defaid mewn gwahanol systemau – iseldir, ucheldir a mynyddoedd, y data wedi’i godi o EBLEX (2013).\nDros y ganrif ddiwethaf, mae cynhyrchiant anifeiliaid wedi cynyddu'n sylweddol, ac mae angen llai o anifeiliaid i gynhyrchu'r un faint o gynnyrch, sy'n gwrthbwyso allyriadau nwyon tŷ gwydr. Ond, mae’r defnyddwyr yn dal i weld systemau lai dwys yn fwy ecogyfeillgar. Yn groes i'r gred hon, mae astudiaethau'n awgrymu bod gan wartheg cig eidion sydd wedi’u gorffen ar dir pori ôl troed C uwch na'r rhai sy’n cael eu gorffen ar ddeiet sy'n seiliedig ar ddwysfwyd (19.2 kg vs. 14.8 kg o garbon deuocsid cyfwerth (CO2e)/kg). Y rheswm pennaf am hyn yw’r cyfraddau twf cyflymach mewn anifeiliaid a oedd yn cael eu gorffen ar ddwysfwyd ac a lwyddai i gyrraedd eu targed pwysau hyd at 7 mis yn gynt na'r rhai a gâi eu gorffen ar laswellt. Mae’r ymchwil yn awgrymu nad yr opsiynau mwyaf hyfyw o safbwynt economaidd yw’r rhai mwyaf ecogyfeillgar bob amser, ac mai lladd yn 19 mis oed ar ôl gorffen ar dir pori gyda phorthiant atodol oedd yn rhoi’r enillion gorau, ond mai gorffen dan do ar ddwysfwyd ad-lib oedd yn creu’r allyriadau nwyon tŷ gwydr isaf. Er bod systemau tir pori yn cynhyrchu pwysau carcas is, mae costau’r dwysfwyd hefyd gryn dipyn yn is, sy’n arwain at fwy o elw net. Er hynny, drwyddi draw, mae lleihau dwysfwyd yn lleihau allyriadau nwyon tŷ gwydr. Mae'r cydbwysedd rhwng yr optimwm economaidd a’r optimwm amgylcheddol yn gysyniad pwysig ac un y mae angen ei ystyried yn ofalus wrth wneud newidiadau mewn systemau er mwyn lleihau allyriadau nwyon tŷ gwydr.\nMewn llawer rhan o'r byd, yn enwedig UDA, mae clytiau tir penodol (‘feedlots’) yn aml yn cael eu defnyddio i orffen gwartheg cig eidion ar ddeiet egni uchel sy'n seiliedig ar ddwysfwyd. Mae'r strategaeth hon yn defnyddio ychydig iawn o dir a dwysedd stocio uchel, ac er nad dyma’r opsiwn gorau posibl o ran iechyd a lles yr anifeiliaid, mae hyn yn cynhyrchu llawer llai o nwyon tŷ gwydr o’i gymharu â systemau glaswellt. Mewn systemau o'r fath, dim ond rhyw 20% o gyfanswm yr allyriadau y mae'r clwt o dir porthi yn ei gyfrannu. Er hynny, mae cynhyrchu’r porthiant yn cyfrannu rhwng 38% a 42%. Yn y sefyllfa hon, efallai mai'r gwrthbwysiad pwysicaf yn erbyn allyriadau nwyon tŷ gwydr fyddai cynyddu effeithlonrwydd y porthiant a’r enillion dyddiol cyfartalog (ADG), sef nodweddion a all gael eu gwella drwy ddefnyddio rhaglenni dethol genomig a rhaglenni bridio detholus.\nYn yr un modd, gall lleihau'r ddibyniaeth ar ddwysfwydydd edrych fel dull syml ac effeithiol o leihau allyriadau nwyon tŷ gwydr. Ond ydy hi mor syml â hyn? Pan gaiff dwysfwyd ei dorri ac nad yw'r porthiant a ddarperir o ansawdd dda, mae’r ADG yn gostwng ac mae’r anifeiliaid yn cymryd mwy o amser i’w gorffen, sy’n arwain at fwy o amser i gynhyrchu allyriadau nwyon tŷ gwydr. Nid yw’r targedau pwysau’n cael eu cyrraedd, sy'n ei gwneud yn anodd marchnata'r carcas neu’n creu pris is. Mae’r paradocs hwn yn cael ei adnabod fel 'cyfnewid llygredd'. Er enghraifft, gall bwydo deietau sy'n cynnwys lefelau uchel o rawnfwyd leihau CH4 enterig, ond gall allyriadau sy'n gysylltiedig â chynhyrchu'r porthiant eu hunan gynyddu cyfanswm yr allyriadau. Ar ben yr allyriadau enterig yn sgil newidiadau yn y porthiant, dylai’r amrywiad dilynol yn yr allbwn tail gael ei gynnwys hefyd mewn cyfrifiadau nwyon tŷ gwydr. Er enghraifft, amcangyfrifwyd bod ôl troed C porthiant atodol yn creu effaith debyg, sef 10-11% o gyfanswm yr allyriadau, ond pan ystyrir allyriadau N2O o’r tail, mae'r ffigur hwn yn neidio i 35%.\nGwelodd cymhariaeth rhwng dognau dwysfwyd uchel ac isel mewn gwartheg godro fod yna gyfaddawd rhwng yr effaith ar fioamrywiaeth a chyfanswm yr ôl troed C. Gallai deietau â mwy o ddwysfwyd leihau’r ôl troed C (0.31 CO2e/kg) ond roedd y gostyngiadau hyn yn llai pan gafodd storio carbon yn y pridd ei ystyried (0.23 CO2e/kg). Yn unol â’r disgwyl, roedd deiet wedi’i seilio ar ddwysfwyd yn creu effaith negyddol ar fesuriadau bioamrywiaeth o’i chymharu â defnyddio llai o ddwysfwyd. O ran ffermio defaid, mae olion traed C yn amrywio'n fawr, gydag un astudiaeth yn gweld amrediad o 0.23 - 55.08 kg CO2e/kg yn y cynhyrchion. Mae hyn yn awgrymu bod rhai systemau hynod effeithlon yn cynhyrchu bron dim allyriadau, sydd yn ei dro yn awgrymu bod yna le i wella.\nMae hefyd yn bwysig ystyried y newid yn y defnydd tir sy’n angenrheidiol er mwyn cynhyrchu bwyd anifeiliaid. Mae deietau â llawer o ddwysfwyd yn lleihau allyriadau CH4 enterig ond ydy hyn yn ddigon i gydbwyso’r nwyon tŷ gwydr sy’n cael eu rhyddhau wrth gynhyrchu'r porthiant hwnnw? Edrychodd astudiaeth yn yr Iseldiroedd ar ddefnyddio silwair indrawn yn lle silwair glaswellt fel ffordd o leihau allyriadau CH4 enterig ar dair lefel wahanol: yr anifail, y fferm, a’r gadwyn. Dangosodd yr astudiaeth fod lefel y dadansoddi yn dylanwadu'n gryf ar y canlyniadau a’r casgliadau. Ar lefel yr anifail, fe weithiodd y strategaeth, gan leihau’r allyriadau blynyddol o 12.8 kg CO2e am bob tunnell o gynnyrch. Ond, datgelodd dadansoddiad ar lefel y fferm a’r gadwyn yn gyntaf nad yw'r strategaeth bob amser yn bosibl yn gorfforol oherwydd rhai o reoliadau'r UE sy'n gwahardd lleihau arwynebedd glaswelltir. Ond, ar gyfer y fferm fwyaf dwys a all leihau arwynebedd ei glaswelltir, cafodd yr allyriadau blynyddol eu lleihau 17.8 kg CO2e ar lefel fferm ac 20.9 kg CO2e ar lefel y gadwyn. Serch hynny, drwy droi dir glaswellt yn dir indrawn cafwyd allyriadau o 913 kg CO2e. Ar lefelau y fferm a’r gadwyn, felly, nid yw'r strategaeth yn lleihau allyriadau nwyon tŷ gwydr ar unwaith waeth beth fo'r canlyniadau ar lefel yr anifail. Amcangyfrifwyd y byddai'n cymryd 44 blynedd ar lefel y gadwyn cyn i'r gostyngiad mewn allyriadau wrthbwyso'r rhai sy'n deillio o newid defnydd y tir.\nDrwyddi draw, hyd yn oed pan fydd y tir ychwanegol a'r mewnbynnau ychwanegol sydd eu hangen i gynhyrchu porthiant dwys yn cael eu hystyried, mae anifeiliaid sy'n cael eu magu'n ddwys yn defnyddio llai o dir na'r rhai mewn systemau llai dwys: gan fod cnydau porthiant yn cynnwys mwy o faeth na glaswellt, mae angen llai o arwynebedd ar gyfer swm penodol o faeth. Hefyd, mae llai o nwyon tŷ gwydr (yn enwedig CH4) yn cael eu hallyrru. Ar y llaw arall, mae anifeiliaid sy’n cael eu magu’n llai dwys yn creu llai o allbwn bwytadwy am bob uned o nwyon tŷ gwydr sy'n cael eu gollwng ac ar raddfa fyd-eang maen nhw’n gyfrifol am swm sylweddol o ddatgoedwigo amaethyddol a ysgogir gan dda byw. Mae angen llai byth o dir ar foch a dofednod ac mae’r rhain yn creu llai o allyriadau nag anifeiliaid sy’n cnoi’r cil, am fod eu heffeithlonrwydd trosi porthiant yn fwy, ac am nad yw’r system dreulio fonogastrig yn creu prin ddim CH4. Efallai mai'r dull mwyaf ecogyfeillgar o fagu da byw yw defnyddio system gymysg neu bori ar dir na all gynnal cnydau. Mewn system gymysg, er enghraifft, gallai da byw gael eu pori mewn cylchdro gyda chnydau a chyfrannu tail. At hynny, o’i reoli'n dda, gall pori da byw ar dir pori gyfrannu at gynnal a chadw ecosystemau a bioamrywiaeth. Mae rhywfaint o ymchwil yn awgrymu y gall systemau pori gynyddu’r C sy’n cael ei ddal a’i storio yn y pridd – ond cymysg yw’r canlyniadau ac mae’r manteision yn gyfyngedig o ran amser. Strategaeth liniaru arall o ran porthiant yw defnyddio gweddillion cnydau neu wastraff bwyd na all pobl ei fwyta, gan ganiatáu i wastraff nad oes modd ei fwyta gael ei droi'n brotein anifeiliaid y gall pobl ei fwyta.\nLleihau bylchau lloia\nDull posibl arall i’r diwydiannau cig eidion a llaeth yw lleihau bylchau lloia (CI) a sicrhau'r canlyniad gorau posibl o ran oedran adeg y lloia cyntaf (AFC). Ystyr y bwlch lloia yw’r cyfnod amser rhwng bwrw lloi ac fe ddylai fod yn 365 o ddiwrnodau neu flwyddyn yn union. Yr AFC gorau i heffrod llaeth a chig eidion yw 22-26 mis oed, sef 24 mis oed ar gyfartaledd. Er y gall fod yn anodd cynnal yr AFCs a'r bylchau lloia gorau posibl yn ymarferol, bydd hynny'n sicrhau’r cynhyrchiant a’r proffidioldeb gorau posibl ac yn gwella hirhoedledd y buchod, ar ben gostyngiadau posibl mewn allyriadau nwyon tŷ gwydr.\nMae’r ychydig ddegawdau diwethaf wedi gweld gostyngiad cyson yn ffrwythlondeb buchesi godro a allai gyfrannu at fylchau lloia hirach. Pe bai lefelau ffrwythlondeb yn cael eu hadfer i lefelau 1995, gwelodd un astudiaeth y gallai allyriadau CH4 gael eu gostwng 10-11% ac amonia (NH3) 9%. Pan ddefnyddiwyd y lefelau ffrwythlondeb gorau posibl yn yr efelychiad, cafwyd gostyngiad o 24% yn yr allyriadau CH4 a 17% yn yr allyriadau NH3. Mae'r gwaith hwn yn awgrymu mai'r prif ffactor sy’n dylanwadu ar allyriadau yw nifer yr heffrod cadw y mae eu hangen, a bod bylchau lloia, newidiadau yn y cynnyrch llaeth blynyddol ac yng nghyfansoddiad y ddeiet yn creu effeithiau llai arwyddocaol, sy'n dangos mor bwysig yw edrych ar fater ffrwythlondeb yn ei gyfanrwydd.\nMae defnyddio Mynegai Mamau Cyfnewid (MR) a Mynegai Cig Eidion Terfynol (T) Iwerddon mewn efelychiadau hefyd yn gallu dangos effeithiau posibl geneteg ar allyriadau nwyon tŷ gwydr. Drwy ddefnyddio’r mynegai MR cafwyd gostyngiad mewn allyriadau nwyon tŷ gwydr o 0.810 kg CO2e i bob buwch fridio. Cafodd y gostyngiadau hyn eu sbarduno gan welliannau yng ngoroesiad y gwartheg, gostyngiad yn y gofynion o ran porthiant, bwlch lloia byrrach a llai o farwolaethau ymysg y lloi. O ran bwlch lloia, cyfrifodd y dadansoddiad y byddai 1.232 kg yn ychwanegol o CO2e y diwrnod yn cael ei gynhyrchu am bob diwrnod o gynnydd yn y bwlch. Yn unol â’r disgwyl, creodd y bwlch lloia effaith wedyn ar gyfanswm nifer yr epil, gan effeithio felly ar nifer y lloi a gâi eu gwerthu fesul buwch, fesul blwyddyn. Awgrymodd yr efelychiad y gallai lleihau’r bwlch lloia gynyddu allyriadau am fod gofynion porthiant gwartheg sy’n feichiog neu yn llaetha yn uwch ac am eu bod yn cynhyrchu nifer uwch o epil bob blwyddyn, ond y gallai hyn gael ei wrthbwyso gan gig a gynhyrchir o'r epil, sy’n golygu mai gostyngiad mewn allyriadau yw’r canlyniad net. Roedd y model hefyd yn rhag-weld y byddai gostyngiadau mewn AFC yn cael effaith gadarnhaol ar yr allyriadau gros ac ar ddwysedd yr allyriadau, ond nid effaith mor arwyddocaol â’r bwlch lloia. Gan roi pris ar hyn, canfu gwyddonwyr yn Awstralia fod y costau wedi codi tua $2.49 - $2.61 y diwrnod/y fuches am bob diwrnod uwchlaw’r bwlch lloia cyfartalog. Mae'r gwaith hwn yn awgrymu bod hwn yn fater cymhleth y mae angen dull cyfansawdd ar ei gyfer, gyda ffactorau fel bwlch lloia, AFC, cyfradd goroesi’r lloi ac effeithlonrwydd y porthiant yn ffurfio rhannau hanfodol o gynllun mwy holistig.\nDrwyddi draw, mae bylchau lloia byrrach yn creu mwy o loi fesul buwch y flwyddyn gan arwain at ostyngiad yn y nwyon tŷ gwydr a gynhyrchir fesul uned o gig eidion neu laeth. Felly, mae bwlch lloia tynn o 12-13 mis a chyflawni'r AFC a argymhellir o 24 mis yn helpu i greu system effeithlon a chynhyrchiol ar gyfer mentrau cig eidion a llaeth. Mae sicrhau maethiad da a bod yn ymwybodol o iechyd y fuches – gan ddal materion cyn iddyn nhw droi’n broblemau – yn cyfrannu at ffrwythlondeb da sydd, yn ei dro, yn helpu i gynnal bwlch lloia da. Mae cyfrifo gostyngiadau mewn allyriadau nwyon tŷ gwydr yn broses gymhleth, ac mae gwrthbwysiad llaeth neu gig yn aml yn creu effaith arwyddocaol yn ogystal â rheolaeth yr anifeiliaid a'r math o system. Gall nodweddion atgynhyrchu fel bwlch lloia nid yn unig helpu i gynyddu effeithlonrwydd a lleihau allyriadau nwyon tŷ gwydr ond gallant hefyd wella proffidioldeb y busnes. Gan hynny, mae'r agweddau hyn yn rhan bwysig o strategaeth holistig ar gyfer lleihau allyriadau nwyon tŷ gwydr o'r diwydiant cynhyrchu da byw.\nMae'r cysyniad o leihau ôl troed C byd amaeth yn gymhleth – gyda gostyngiadau mewn un maes yn aml yn achosi cynnydd mewn maes arall. Gall strategaethau fel lleihau dwysfwydydd neu leihau’r cyfnod cyn lladd edrych yn rhesymegol a didrafferth, ond er mwyn cyflawni targedau pwysau a sicrhau enillion dyddiol cyfartalog da, mae angen gorffen y da byw ar ddeiet sy'n cynnwys llawer o egni ac sy’n gyflawn o safbwynt maeth, sy'n arbennig o bwysig er mwyn cyflymu twf a chyrraedd y lladd-dy yn gynt. Er hynny, mae'r dull hwn yn ddrud i'r ffermwr os oes rhaid prynu dwysfwydydd i mewn ac mae’n arwain at amryw o faterion eraill. Gellir gweld tuedd debyg o ran lleihau dwysfwydydd – gall y twf fod yn arafach, ac mae gan yr anifeiliaid fwy o amser i greu allyriadau yn ogystal â deietau ac ynddi lawer o borthiant sy'n arwain at fwy o CH4. Ar y llaw arall, dylai’r bwlch lloia fod yn rhan bwysig o strategaeth fwy holistig sy'n mynd i'r afael â ffrwythlondeb a chynhyrchiant mewn buchesi llaeth a chig eidion. Mae cadw at y bwlch lloia a’r AFC gorau posibl yn arwain at fwy o loi fesul buwch y flwyddyn sy’n arwain at ostyngiad yn y nwyon tŷ gwydr a gynhyrchir fesul uned o gig eidion neu laeth. Mae astudiaethau hefyd yn nodi'n aml y bydd dulliau eraill fel cynhyrchu porthiant gartref a defnyddio rhaglenni bridio detholus i gynyddu effeithlonrwydd y porthiant, y ffrwythlondeb neu iechyd yr anifeiliaid hefyd yn talu ar ei ganfed – mewn elw ac o bosibl mewn llai o allyriadau nwyon tŷ gwydr. Mae llawer o ffermwyr eisoes yn gwneud gwelliannau yn y meysydd allweddol hyn i hybu cynhyrchiant ac effeithlonrwydd eu busnes, a all gael yr effaith ganlyniadol o leihau allyriadau nwyon tŷ gwydr drwy wrthbwysiadau.\nBridio ar gyfer effeithlonrwydd: Gallai canolbwyntio ar effeithlonrwydd porthiant, ffrwythlondeb ac iechyd mewn strategaethau bridio detholus leihau allyriadau nwyon tŷ gwydr drwy eu gwrthbwyso â mwy o gynnyrch.\nAros yn ymwybodol o iechyd anifeiliaid: Bydd adnabod problemau, megis cloffni, cyn gynted â phosibl nid yn unig yn lleihau costau milfeddygol ond yn paratoi’r anifail i gynhyrchu'r uchafswm o gig neu laeth ac o bosibl yn ymestyn ei oes cynhyrchiol.\nPorthiant o ansawdd dda: Gall porthiant cartref o ansawdd dda helpu i leihau'r ddibyniaeth ar ddwysfwydydd a brynir, gan leihau ôl troed C y busnes a chostau porthiant, ac ar yr un pryd ganiatáu maethiad i’r anifeiliaid sydd wedi'i deilwra ac wedi'i dargedu.\nAmaethyddiaeth adfywiol: bri-air a mwy\n15 Ebrill 2021 Dr David Cutress: IBERS, Prifysgol Aberystwyth\nMath: Erthyglau Technegol Prif Sector: Tir âr, Biff, Llaeth, Coedwigaeth, Garddwriaeth, Organig, Moch, Dofednod, Defaid Thema: Busnes, Tir, Da Byw Arbenigedd Allweddol: Rheoli Tir Glas, Ansawdd Dŵr\nManteision dulliau pori cymysg mewn systemau glaswelltir-da byw\n14 Ebrill 2021 Dr William Stiles: IBERS, Prifysgol Aberystwyth. Y\nMath: Erthyglau Technegol Prif Sector: Biff, Llaeth, Defaid Thema: Tir, Da Byw Arbenigedd Allweddol: Iechyd a Lles Anifeiliaid, Rheoli Tir Glas\nDom, cyffuriau a chlefyd: y cyswllt rhwng chwilod y dom a ffermio\n18 Mawrth 2021 Dr David Cutress: IBERS, Prifysgol Aberystwyth\nMath: Erthyglau Technegol Prif Sector: Biff, Coedwigaeth, Organig, Defaid Thema: Da Byw Arbenigedd Allweddol: Rheoli Tir Glas


Ffermwyr Ifanc am newid y drefn? - BBC Cymru Fyw\nFfermwyr Ifanc am newid y drefn?\nMae rhai o ganghennau Clwb Ffermwyr Ifanc Cymru am newid trefn y mudiad.\nDeellir bod cefnogaeth ym Meirionnydd i'r syniad o dalu aelodaeth i fudiad ffermwyr ifainc yng Nghymru yn unig.\nOnd mae 'na aelodau eraill yng Ngymru sy'n teimlo y dylid dilyn y drefn bresennol gan eu bod nhw'n cael cyfleoedd dros Glawdd Offa.\nMae cwestiwn mudiad yng Nghymru wedi ei godi droeon ac wedi ei wrthod.\nUn syniad sy'n cael ei gynnig ydy bod y siroedd sy'n awyddus i ymrwymo i Gymru yn unig yn cael gwneud hynny a bod y siroedd sy'n dymuno parhau yn rhan o fudiad Cymru a Lloegr yn cael gwneud hynny hefyd.\nBydd y mater yn cael ei drafod yng nghyfarfod y mudiad ddydd Sadwrn yn Llanelwedd ond ni fydd cyhoeddiad tan fis Mehefin.\nIwan Meirion yw is-gadeirydd y gangen ym Meirionnydd, a dywedodd: "Teimlo ydan ni nad ydan ni yn cael gwerth am yr arian sy'n mynd i'r mudiad yn Lloegr a hefyd yn teimlo nad ydan ni'n cael y gwasanaeth gorau yn y Gymraeg o Loegr.\n"Yn aml, mae papurau sy'n dod yn ôl i ni - yn bosteri ac ati - yn uniaith Saesneg ac mae'n cymryd hydoedd i'r rheini gael eu cyfieithu i'r Gymraeg."\nDywedodd fod gan y gangen nifer o gwestiynau i'w holi yn y pwyllgor cenedlaethol, gan gynnwys beth oedd barn canghennau eraill drwy Gymru am y syniad o ymwahanu.\nOs na fyddai cytundeb, meddai, byddai'n rhaid mynd yn ôl at y pwyllgor lleol ym Meirionnydd.\n"Yn y bôn gwneud hyn ar ran ein haelodau ydan ni.\n"Mae oddeutu 200 o aelodau ym Meirionnydd ac rydan ni am gael gwell mudiad i'r aelodau."\nDywedodd Dylan Jones, Cadeirydd Clwb Ffermwyr Ifanc Cymru, eu bod wedi cynnal adolygiad o'r materion yr oedd aelodau wedi eu crybwyll.\n"Un o'r pethau sydd wedi eu crybwyll yw a ddylai siroedd ymaelodi â Chymru yn unig yn hytrach na Chymru a Lloegr.\n"Fel mudiad democrataidd rydym wedi rhoi cyfle i aelodau fynd yn ôl i'r siroedd a'r clybiau i wneud y penderfyniad.\n"Wnaeth aelodau ambell sir grybwyll fod hwn yn syniad y dylid edrych i mewn iddo ac felly i gadw pawb yn hapus dwi'n credu ei bod yn bwysig ein bod yn edrych ar bob ffordd bosib a beth sydd orau ar gyfer yr aelodau i gyd."\nCinio penblwydd mudiad yn 75 oed\n16 Gorffennaf 2011\nEisteddfod Ffermwyr Ifanc yn Y Rhyl\n19 Tachwedd 2011


Cyngor gan y pedair gwlad ar y pandemig coronafeirws | Mental Health Foundation\nCyngor gan y pedair gwlad ar y pandemig coronafeirws\nYma rydym yn eich tywys trwy’r canllawiau iechyd cyhoeddus diweddaraf ar yr hyn y dylech fod yn ei wneud yn ystod yr achosion o coronafeirws a’u cyflwyno ar sail y manylion penodol ar gyfer pob gwlad.\nAdolygwyd y dudalen ar 21 Rhagfyr 2020\nMae’n bwysig nodi bod llywodraethau Cymru, Lloegr, yr Alban a Gogledd Iwerddon wedi cymryd gwahanol gamau ar gyfer eu dinasyddion, yn rhannol oherwydd eu bod yn credu y bydd lefel yr haint, ac felly lefel y risg, yn wahanol.\nMae’r awdurdod priodol ar gyfer pob gwlad wedi nodi camau allweddol, rydym wedi defnyddio union eiriad arweiniad pob gwlad isod:\ncyfarfod pobl yr ydych yn byw gyda nhw yn unig\nMae Cymru oll ar lefel rhybudd 4. Beth sydd angen i chi ei wneud ar lefel rhybudd 4.\nGellir gweld y manylion llawn yn llyw.cymru\nMae tri cham syml y mae'n rhaid i ni i gyd eu gwneud i ddal ati i ddiogelu ein gilydd\ndaliwch ati i olchi'ch dwylo'n rheolaidd\nGorchuddiwch eich wyneb\nGwisgwch orchudd wyneb mewn mannau caeedig\nCadwch o leiaf 2 fetr ar wahân – neu o fewn 1 metr gyda gorchudd wyneb neu ragofalon eraill\nCyfyngiadau newydd yn Lloegr o 19 Rhagfyr: mwy o wybodaeth\nMae rheolau newydd yn golygu na ddylech ymweld ag aelwydydd eraill dan do. Er mwyn cadw'n ddiogel ac amddiffyn eraill, dilynwch y rheolau llymach hyn nawr. O 25 Medi, rhaid i dafarndai, bariau a bwytai gau am 10pm. Darllenwch fwy am y mesurau newydd. Fe ddylech chi wneud y canlynol:\nosgoi lleoedd gorlawn\nglanhau dwylo ac arwynebau yn rheolaidd\naros 2m i ffwrdd oddi wrth bobl eraill\nhunanynysu ac archebu prawf os oes gennych symptomau COVID-19 (peswch parhaus newydd, twymyn, colli, neu newid yn, eich gallu i arogli neu flasu)\nLefelau diogelu COVID: Gwiriwch y lefelau diogelu ar gyfer eich ardal chi a darganfod yr hyn y gallwch ac na allwch ei wneud ar bob lefel.\nCanllawiau rheoliadau Coronafeirws (COVID-19): beth mae'r cyfyngiadau yn ei olygu i chi.\nYn dilyn cynnydd mewn achosion coronafeirws (COVID-19), bydd cyfyngiadau ychwanegol yn cael eu cyflwyno i bobl yng Ngogledd Iwerddon ar 26 Rhagfyr. Mae'r cyfyngiadau newydd hyn yn cael eu rhoi ar waith i helpu i leihau lledaeniad coronafeirws ac i helpu i reoli'r pwysau ar ein system iechyd a gofal cymdeithasol. Yn ystod yr amser hwn, y cam pwysicaf y gallwn ni i gyd ei gymryd yw aros gartref. I gael mwy o wybodaeth am y rheolau sydd ar waith rhwng dydd Mercher 23 Rhagfyr a dydd Sul 27 Rhagfyr, mae canllawiau Nadolig ar y ddolen hon: Canllawiau rheoliadau Coronafeirws (COVID-19): y cyfyngiadau ar gyfer y Nadolig\nEwch i’n hwb coronafeirws ac iechyd meddwl i gael cynghorion ar gadw’n iawn yn ystod y cyfnod ansicr hwn: coronavirus hub.


Jamie Carragher 23 Foundation » Ymweliad Carrie i Brosiect Elusen Goleudy Lerpwl\nHeddiw cawsom neges e-bost hyfryd o'r prosiect elusen Goleudy Lerpwl heddiw.\nJamie wedi mwynhau ei ymweliad a barnu wrth yr e-bost a gawsom elusen wych hon mwynhau ymweliad Jamie rhy!\nMae'r e-bost …..\nAlfie ac roeddwn i eisiau dweud diolch yn fawr iawn, am gymryd ein gwahoddiad i ddod i ymweld Goleudy Lerpwl heddiw. Mae wir wedi annog i ni eich bod wedi cymryd amser allan o'ch amserlen brysur i ddod i glywed am ein prosiectau elusennol. Eich ymweliad wedi treiddio i'n teuluoedd a'r gymuned ac wedi gadael bwrlwm a chyffro gwirioneddol yn yr awyr!!!!\nMae rhai lluniau ohonoch chi, ar ein tudalen facebook – https://www.facebook.com/llhfamilyconnect croeso i'w defnyddio, ond bydd rhai o ansawdd gwell fod ar y ffordd i chi yr wythnos nesaf.\nRydych yn seren go iawn!!!! Unwaith eto, diolch i chi!!!!\nmwyaf caredig Regards,\nsylweddau & Alfie\nI ddysgu mwy am yr elusen ewch i www.liverpoollighthouse.com\nLFC newydd 2016/17 Away Kit Amlygedig ….


Datganiad Ysgrifenedig: Y diweddaraf ar Ysgol Rhuthun (29 Ionawr 2020) | LLYW.CYMRU\nDatganiad Ysgrifenedig: Y diweddaraf ar Ysgol Rhuthun\nDiben y datganiad hwn yw rhoi'r wybodaeth ddiweddaraf i Aelodau ar y datblygiadau ynghylch ysgol annibynnol Rhuthun.\nFel y corff sy'n cofrestru ysgolion annibynnol, daeth gwybodaeth i sylw Llywodraeth Cymru a gododd bryderon ynghylch y trefniadau diogelu yn yr ysgol. Mewn ymateb, gwnes gais ar i Estyn, ynghyd ag Arolygiaeth Gofal Cymru, gynnal arolygiad pwrpasol dirybudd.\nMae Estyn wedi dod i'r casgliad nad yw'r ysgol yn bodloni holl ofynion Rheoliadau Safonau Ysgol Annibynnol (Cymru) 2003 ar hyn o bryd. Yn benodol, nid yw'n cydymffurfio'n llawn â gofynion rheoliadol Safon 3 sy'n ymwneud â lles, iechyd a diogelwch disgyblion.\nCyfrifoldeb Cyngor Rheoli'r ysgol yw diogelu'r disgyblion a hyrwyddo lles holl aelodau cymuned yr ysgol.\nYn dilyn arolygiad Estyn, cyflwynodd fy swyddogion yr adroddiad i'r Cyngor Rheoli, ac ar yr un pryd gofynnwyd i'r Cyngor lunio cynllun gweithredu i fynd i'r afael â'r methiannau a nodwyd yn adroddiad Estyn.\nFel mater o fuddiant cyhoeddus, mae Estyn wedi cytuno i gyhoeddi ei adroddiad heddiw. Mae dolen wedi'i chysylltu â'r datganiad hwn. https://www.estyn.llyw.cymru/darparwr/6636027?_ga=2.83545750.1229951545.1580298111-723050249.1578404213\nO ran cynllun gweithredu'r Cyngor Rheoli a gyflwynwyd yn gynharach y mis hwn, mae swyddogion y Llywodraeth wrthi'n ystyried yn ofalus y camau nesaf, ar ôl cael adborth gan Estyn ynghylch a yw'r cynllun yn adnodd cwbl effeithiol i sicrhau'r gwelliannau gofynnol.\nNid oes gan Lywodraeth Cymru unrhyw bwerau i roi cyfarwyddyd i ysgol annibynnol i ddiswyddo aelod staff. Cyfrifoldeb perchennog yr ysgol yw hynny, neu os mai Bwrdd Ymddiriedolwyr sydd yna, y Cyngor Rheoli. Serch hynny, rwy'n disgwyl i bob ysgol annibynnol weithredu er budd pennaf y disgyblion, a sicrhau eu bod yn cyflawni eu cyfrifoldebau cyfreithiol i ddiogelu'r disgyblion hynny.\nFodd bynnag, os na fydd ysgol annibynnol yn cymryd camau i ddiogelu a hyrwyddo lles plant sy'n ddisgyblion yn yr ysgol mewn ffordd sydd, ym marn Llywodraeth Cymru a chyrff eraill, yn briodol, byddai modd tynnu'r ysgol o'r gofrestr ysgolion annibynnol yn y pen draw. Byddai hyn yn golygu nad yw'r ysgol yn cael cynnig addysg lawn-amser bellach.\nWrth ystyried cam o'r fath, byddai unrhyw Weinidog yn gorfod rhoi sylw gofalus i'r canlyniadau sylweddol a phellgyrhaeddol i'r ysgol, y staff, y disgyblion a'r gymuned.\nBydd gennyf fwy o wybodaeth i'r Aelodau maes o law.


Organydd Llangeler yn dathlu 60 mlynedd | Tivyside Advertiser\nOrganydd Llangeler yn dathlu 60 mlynedd\nKen Rees yn dathlu 60 mlynedd o wasanaeth fel organydd\nRoedd dydd Sul, Hydref 28, yn ddyddiad pwysig arall yn hanes Eglwys Llangeler gan fod Ken Rees yn dathlu 60 mlynedd o wasanaeth fel organydd yno.\nYn ystod y gwasanaeth cyflwynodd Valmai Owen fodrwy aur i Ken ar ran aelodau a ffrindiau'r eglwys ar yr achlysur hapus gan ddangos ein gwerthfawrogiad o'i ffyddlondeb.\nDywedodd Valmai ei bod yn bleser ganddi gyflwyno'r anrheg iddo gyda diolch diffuant a gobaith y byddai'n medru cario ymlaen am amser hir eto gan gofio fod Ken yn teithio ymhob tywydd ac ar wahanol amserau i'r gwasanaethau.\nCofiai Valmai am yr adeg hapus y bu'r ddau yn cyd-weithio fel organyddion, ond oherwydd afiechyd bu raid iddi roi'r gorau i'w swydd.\nCofiai hefyd am ei mam yn dod adre o'r cwrdd un dydd Sul a dweud: "Ma crwt bach ifanc eisiau cael ymarfer ar yr organ." Mynegai diolch bod Ken wedi ymarfer digon a'i fod yma o hyd.\nWrth dderbyn geiriau caredig Valmai fe wnaeth Ken ymateb drwy ddiolch i bawb am eu haelioni a'r pleser y mae wedi ei gael dros y blynyddoedd. Yn rhyfedd iawn ar ddydd Sul Hydref 28, 1958, sef 60 mlynedd i'r diwrnod y dechreuodd ganu'r organ yn yr Eglwys. Mae hefyd wedi bod yn organydd yng Ngŵyl Calan Hen dros yr un cyfnod, ac ers y 60au yn organydd yng Ngŵyl Gorawl y Ddeoniaeth.\nGorffennwyd y gwasanaeth, a oedd dan ofal y Parch Beth Davies, drwy ganu yr union emyn a ganwyd ar y Sul cyntaf iddo chwarae yn ôl yn 1958.


Gwahardd delweddau - Natur Duw - TGAU Astudiaethau Crefyddol Revision - BBC Bitesize\nDefnydd ac arwyddocâd symbolaeth mewn addoli cyhoeddus\nMae mosaigau â phatrymau cymhleth a chywrain yn addurno sawl mosg, ond does dim delweddau o Allah, y Proffwyd Muhammad nac unrhyw ffigurau dynol eraill nac anifeiliaid. Gan fod Allah yn cael ei ystyried y tu hwnt i ddealltwriaeth ddynol, does felly dim modd ei bortreadu ar ffurf delwedd na delw. Y rheswm dros beidio ag addurno mosgiau gyda lluniau neu ddelwau o ffigurau dynol yw rhag ofn i'r rhain gael eu haddoli yn ddamweiniol. Eilunaddoliaeth, neu shirk\n, fyddai hynny. Dyma un o bechodau mwyaf difrifol Islam.\nYn hytrach, mae caligraffeg\nyn aml yn cael ei ddefnyddio i addurno waliau’r mosg â darnau pwysig o’r Qur’an neu batrymau wedi’u creu o lawer o wahanol liwiau.\nMae mosaigau a chaligraffeg i’w gweld yn aml mewn mosgiau, gan fod lluniau o Allah neu ffigurau eraill wedi’u gwahardd\nMae lluniau o anifeiliaid a phobl yn cael eu gwahardd mewn mosgiau oherwydd y pryder y gallai delweddau o’r fath arwain at eilunaddoliaeth. Mae’n werth cofio bod y Proffwyd Muhammad wedi gorfod clirio eilunod o’r Ka’bah\nam fod masnachwyr wedi gosod delwau tu mewn i’r Ka’bah.\nMae cyfeiriadau eglur at addoli delweddau yn y Qur’an a’r Hadith\n, ac mae llawer o Fwslimiaid yn dehongli hynny fel gwaharddiad ar unrhyw eilunod a delweddau, a fyddai’n cynnwys rhai o Allah ac o’r Proffwyd Muhammad.\nPan ddywedodd wrth ei dad a’i bobl, “Beth yw’r delwau hyn yr ydych chwi wedi ymgysegru iddynt?” Dywedasant, “Canfuom bod ein tadau’n eu haddoli.” Dywedodd yntau, “Yn sicr yr oeddech, chwychwi a’ch tadau, yn cyfeiliorni’n amlwg”. Qur’an 21:52-54


Cyfreithwyr yn herio penderfyniad i ddyblu maint uned ieir ger Afon Gwy – Golwg360\nLlygredd yn Afon Ithon sy’n bwydo i mewn i Afon Gwy. Llun gan Ymddiriedolaeth y Gwy a’r Wysg\nMae cyfreithwyr wedi herio penderfyniad Cyngor Sir Powys i roi caniatâd cynllunio i gais i ddyblu maint uned ieir ger Afon Gwy yn Llanelwedd.\nBydd grŵp Fish Legal, sy’n defnyddio’r gyfraith er mwyn mynd i’r afael â llygredd mewn dyfroedd, yn dechrau her gyfreithiol yn yr Uchel Lys yn sgil penderfyniad y cyngor i ganiatáu i’r uned gadw 180,000 o ieir yn hytrach na 90,000.\nYn ôl Fish Legal, dydy Cyngor Sir Powys heb asesu’r effaith fydd tunelli ychwanegol o faw ieir yn ei gael ar yr afon.\nWrth i faw ieir lifo i afon, mae mwy o algae’n tyfu gan ladd planhigion, sy’n effeithio ar bysgod ac adar yn eu tro.\nMae Cyngor Sir Powys wedi cadarnhau eu bod nhw’n bwriadu amddiffyn yr her, meddai Fish Legal.\nMae Afon Gwy yn Ardal Gadwraeth Arbennig gan ei bod hi’n cefnogi rhywogaethau megis y chwyn afon ranunculus, cimwch crafangau gwyn, lamprai’r môr, lamprai’r nant, gwangod, eog yr Atlantig a’r herlyn.\nFodd bynnag, dydy 60% o Afon Gwy a’i dalgylch ddim yn cwrdd â thargedau ar gyfer ffosffadau, sylwedd sy’n llygru’r afonydd drwy achosi i algae dyfu.\n‘Cwymp ecolegol parhaus’\nDywed Justin Neal, cyfreithiwr gyda Fish Legal, fod Cyngor Sir Powys wedi dweud, yn y bôn, nad yw’r hyn sy’n digwydd i faw a gwastraff ieir sy’n cael gludo o’r unedau ieir yn sgil y datblygiad hwn yn berthnasol iddyn nhw.\n“O ystyried mai’r bwriad yw ei ledaenu dros gaeau sydd ger isafon sy’n llifo i Afon Gwy, fe ddylen nhw fod wedi edrych ar yr effeithiau posib i’r afon yn sgil y llygredd.\n“Er bod gennym ni rywfaint o gydymdeimlad â ffermwyr sydd eisiau amrywio neu gynyddu eu hallbwn, mae’n rhaid ystyried hyn o safbwynt cwymp ecolegol parhaus Afon Gwy, y tuedd parhaus o osod unedau o fewn dalgylch yr afon, a methiant cynllunwyr i ystyried risgiau llygredd yn iawn, a methiant Cyfoeth Naturiol Cymru i reoleiddio a darparu cyngor iawn i gynllunwyr.”\nMae golwg360 wedi gofyn i Gyfoeth Naturiol Cymru am ymateb.


Mae’r Gorchymyn hwn yn cymhwyso o ran Cymru ddarpariaethau penodol sydd wedi eu gwneud ac sy’n diwygio Gorchymyn Iechyd Planhigion (Coedwigaeth) 2005 (O.S. 2005/2517) (“Gorchymyn 2005”) o ran yr Alban a Lloegr.\nRhoddodd y Gorchmynion hyn ddarpariaethau penodol ar waith o ran yr Alban a Lloegr, gan gynnwys Penderfyniad y Comisiwn 2002/757/EC a Phenderfyniadau Gweithredu’r Comisiwn 2014/690/EU, 2015/789/EU, 2015/893/EU, 2012/535/EU, 2015/2416/EU a 2017/204 a Phenderfyniad Rhif 1/2015 y Cyd-bwyllgor ar Amaethyddiaeth yn ymwneud â’r cytundeb rhwng y Gymuned Ewropeaidd a Chydffederasiwn y Swistir ynghylch masnachu cynhyrchion amaethyddol (2017/169/EU).\nYn ychwanegol, mae’n cyflwyno darpariaeth newydd i ganiatáu i wybodaeth gael ei datgelu gan Gyllid a Thollau EM (CThEM) i Weinidogion Cymru, a hynny at ddibenion Gorchymyn 2005.\nMae’n rhoi ar waith y mesurau rheoli penodol ym Mhenderfyniad Gweithredu’r Comisiwn (EU) 2017/2352 er mwyn atal y pla Xylella fastidiosa rhag cael ei gyflwyno.\nAr ben hynny mae’r Gorchymyn hwn yn rhoi mesurau ar waith sy’n cryfhau gofynion ynglŷn â mewnforio a symud coed derw, er mwyn lleihau’r risg y ceir rhagor o Thaumetopoea processionea (gwyfyn ymdeithiwr y derw (GYD)).\nNodir pedwar pwynt i gyflwyno adroddiad arnynt o dan Reol Sefydlog 21.2 mewn perthynas â'r offeryn hwn.\n1. Rheol Sefydlog 21.2(vi) – ei bod yn ymddangos bod gwaith drafftio'r offeryn neu’r drafft yn ddiffygiol neu ei fod yn methu â bodloni gofynion statudol.\nMae erthygl 6(a) o'r Gorchymyn hwn yn diwygio erthygl 21(1) o Orchymyn 2005 i gyfeirio at erthygl 18(3) o'r un Gorchymyn. Fodd bynnag, dim ond mewn perthynas â Lloegr a'r Alban y mae erthygl 18(3) o Orchymyn 2005 yn gymwys, ac felly mae'n aneglur pam y byddai erthygl 21(1) o Orchymyn 2005 yn cyfeirio at erthygl 18(3) o'r un Gorchymyn mewn perthynas â Chymru.\n2. Rheol Sefydlog 21.2(vi) – ei bod yn ymddangos bod gwaith drafftio'r offeryn neu’r drafft yn ddiffygiol neu ei fod yn methu â bodloni gofynion statudol.\nMae erthygl 7(b) o'r Gorchymyn hwn yn mewnosod paragraff (1B) newydd yn erthygl 40 o Orchymyn 2005 mewn perthynas â Chymru. Fodd bynnag, yna mae'n cymhwyso'r paragraff (1B) newydd mewn perthynas â Lloegr a'r Alban, gan ddisodli'r paragraff (1B) cyfredol sy'n gymwys iddynt. Er nad yw'n ymddangos bod hyn yn cael effaith gyfreithiol andwyol, gan fod yr offeryn yn gyfyngedig o ran cymhwyso i Gymru, ymddengys nad yw'r paragraff yn ymarferol.\n3. Rheol Sefydlog 21.2(vi) – ei bod yn ymddangos bod gwaith drafftio'r offeryn neu’r drafft yn ddiffygiol neu ei fod yn methu â bodloni gofynion statudol.\nMae erthygl 15(b) o'r Gorchymyn hwn yn disodli geiriad yn Rhan A o Atodlen 4 i Orchymyn 2005 sy'n ymwneud ag eitem 10A, gan ddileu cyfeiriad at Benderfyniad (UE) 2015/2416. Fodd bynnag, mae erthygl 15(c) o'r Gorchymyn hwn wedyn yn disodli eitem 10A yn Rhan A o Atodlen 4 i Orchymyn 2005 yn ei chyfanrwydd, ond yn gadael y cyfeiriad at Benderfyniad (UE) 2015/2416. Felly, mae erthyglau 15(b) ac (c) o'r Gorchymyn hwn yn anghyson.\n4. Rheol Sefydlog 21.2(vi) – ei bod yn ymddangos bod gwaith drafftio'r offeryn neu’r drafft yn ddiffygiol neu ei fod yn methu â bodloni gofynion statudol.\nMae erthygl 20(b) o'r Gorchymyn hwn yn disodli geiriad paragraff 3(a)(ii) yn Rhan B o Atodlen 6 i Orchymyn 2005. Fodd bynnag, ymddengys fod yr un geiriad eisoes mewn grym mewn perthynas â Chymru. Er nad yw hyn yn achosi effaith gyfreithiol andwyol, ymddengys nad oes angen cynnwys erthygl 20(b).\nAr ôl i'r DU ymadael â'r Undeb Ewropeaidd, bydd yr offeryn hwn yn rhan o gyfraith yr UE a ddargedwir.\nTrafododd y Pwyllgor yr offeryn yn ei gyfarfod ar 25 Mawrth 2019 ac mae'n cyflwyno adroddiad i'r Cynulliad yn unol â'r pwyntiau technegol uchod.


gerald ratner | Blog Y Gyfnewidfa Arfer Da\nRHP: Gwasanaeth gwych, cyflogwr gwych\nGorffennaf 26, 2016 Mehefin 12, 2019 / Good Practice Exchange\nMurlun Strategaeth 5 mlynedd RHP\nMae’n amhosibl cael gwasanaethau cyhoeddus effeithiol heb staff ymroddedig a brwdfrydig. Felly sut allwn ni cyflawni hyn? Ymwelodd Dyfrig Williams â Grŵp RHP, darparwr tai yn Llundain, i ddysgu mwy.\nMae gen i ddiddordeb mawr mewn sut mae sefydliadau yn gwneud y fwyaf o’u staff fel adnodd. Pan weithiais i Gyfranogaeth Cymru, fe wnaethon ni sylwi mai’r sefydliadau sy’n manteisio ar wybodaeth a gallu eu staff yw’r rhai sy’n cynnwys y cyhoedd yn effeithiol wrth gynllunio eu gwaith.\nFelly roedd gen i wir ddiddordeb yn y gwaith mae RHP yn ei wneud, a phan ddaeth y cyfle i ymweld â’r sefydliad ar ôl cyfarfod eu Prif Weithredwr David Done, roeddwn i’n hynod o awyddus.\nUn o’r pethau cyntaf a wnaeth fy nharo i yw’r ymdrech mae RHP yn rhoi i mewn i adeiladu a chynnal diwylliant y busnes. Mae RHP yn recriwtio pobl ar sail ymddygiadau, ac wedyn maen nhw’n mesur perfformiad yn erbyn y sgiliau a’r ymddygiadau hynny yn hytrach na chymwysterau. Mae’r canolfannau asesu yn canolbwyntio ar hynny, ac unwaith mae’r gweithiwr wedi cael eu penodi, mae pob dechreuwr newydd yn cael “wow 3 weeks”, sy’n sicrhau bod pawb yn cael yr un profiad a bod pawb yn ymwybodol o werthoedd y sefydliad.\nDim jyst gweithwyr newydd sydd gydag ymagwedd bositif tuag at ddiwylliant a grymuso. Nododd staff cyfredol eu bod nhw eisiau cael y cyfle i aros a datblygu o fewn y sefydliad, felly datblygodd RHP dull Ffrâm Dringo i ddatblygiad sy’n caniatáu staff presennol i symud i fyny’r sefydliad drwy ddyrchafiad, neu symud i’r ochr drwy secondiad.\nUn o ystafelloedd cyfarfod RHP – bach yn wahanol i’ch lle gwaith arferol\nMae dull dysgu a datblygu RHP yn seiliedig ar fylchau yn ei fusnes, er enghraifft eu dull o reoli risg a gwneud penderfyniadau. Rwy’n aml wedi teimlo bod lot o gyrsiau hyfforddi traddodiadol yn gallu fod yn ymarfer ticio blychau (dim ond tri chwrs sydd wedi newid fy ffordd i o weithio mewn un ar ddeg mlynedd o weithio yng ngwasanaethau cyhoeddus), felly mae’n ddiddorol gweld sut mae RHP yn ffafrio sesiynau byr sy’n para rhwng nawdeg munud a hanner diwrnod.\nMae’r dull hwn yn cynnwys y sesiynau Lle Gwych i Feddwl, lle mae siaradwyr allanol yn cael eu gwahodd i siarad ar bynciau sy’n berthnasol i’r sefydliad. Mae Wayne Hemmingway wedi siarad ar greadigrwydd ac mae Gerald Ratner wedi trafod gwytnwch a bownsio ‘nôl ar ôl fethiant.\nMae’r sesiynau Lle Gwych i Ddadlau hefyd yn rhoi cyfle i drafod materion dadleuol gyda staff. Mae RHP yn mynd i gynnig tenantiaethau pum mlynedd, a chafodd phwyntiau o’r ddadl “Dylai pob tenantiaeth gymdeithasol newydd gael eu cynnig ar delerau pum mlynedd – Ie neu Na” effeithio ar ddull y gwnaeth y mudiad rhoi’r rhain ar waith..\nMae’r Live Lounge hefyd yn gwneud y fwyaf o wybodaeth y staff eu hunain. Mae’r sesiynau yma yn rhoi cyfle iddynt arwain trafodaethau ar feysydd sydd o ddiddordeb, gan gynnwys pynciau mor amrywiol â chyfryngau cymdeithasol neu wleidyddiaeth. Mae’r Live Lounge yn cynnal trafodaethau 3-2-1 (achos maen nhw’n cael ei chynnal am 3 o’r gloch, maen nhw’n drafodaethau 2 ffordd ac maen nhw’n para am 1 awr). Mae un aelod o staff sy’n hyfforddwr personol wedi siarad am iechyd, a siaradodd person arall am eu profiadau iechyd meddwl.\nMae’r Gyfnewidfa Arfer Dda wedi bod yn gweithio gyda phartneriaid ar Wyliau Newid Ymddygiad, gan gynnwys gŵyl ym Mangor, lle defnyddir y Ganolfan Newid Ymddygiad gemeiddio i ddylanwadu ar ymddygiad mynychwyr (edrychwch ar flogbost Cyfranogaeth Cymru am ragor o fanylion). Felly roedd gen i ddiddordeb mawr mewn sut mae RHP yn defnyddio’r dull i edrych ar sut mae gweithwyr yn ymateb i sefyllfaoedd ble maen nhw o dan bwysau. Maen nhw wedi datblygu gemau gyda chwmni allanol, lle mae pwyntiau yn cael eu gwobrwyo ar benderfyniadau a wneir yn ystod y gêm ar sail os ydyn nhw’n gwneud y dewis cywir a chanlyniadau’r penderfyniadau hynny. Roedd y senarios yn seiliedig ar brofiadau pobl sy’n delio gyda RHP, fel bod staff yn gallu gweld a chydymdeimlo â’r heriau mae eu cydweithwyr yn gwynebu. Ac fel rhywun sydd â blas amheus mewn sioeau dirgelwch a llofruddiaeth ar y teledu, roedd e’n arbennig i weld sut y maen nhw wedi defnyddio’r senarios hynny i brofi sut mae staff yn gwneud penderfyniadau o dan bwysau!\nDysgais hefyd bod RHP wedi datblygu RHPedia, sef cronfa gwybodaeth ar-lein sy’n debyg i Wikipedia. Mae RHPedia yn sicrhau bod gan bobl y wybodaeth sydd eisiau arnynt i ddelio ag ymholiadau a materion penodol. Beth roeddwn i’n rili hoffi am y dull hwn o rannu gwybodaeth yw bod unrhyw un yn gallu ychwanegu eu harbenigedd i’r safle. Yn gam nesaf y datblygiad fe fydd y safle yn cael ei gynnig i gwsmeriaid.\nAc os nad ydy hyn i gyd yn ddigon, mae gan RHP cynllun gwirfoddoli mewnol. Er nad yw hynny’n anarferol yn ei hun, mae 107 o bobl yn gwirfoddoli allan o’r 250 o bobl sy’n gweithio i’r sefydliad. Mae hyn yn cynnwys y bobl sy’n rhoi i gefnogi’r prosiectau y mae staff yn gwirfoddoli arno.\nOs ydych wedi cyrraedd y pwynt yma o’r blogbost, bydd e ddim yn syrpreis i ffeindio allan bod RHP ar lefel aur gwobr Buddsoddi Mewn Pobl. Mae RHP wedi defnyddio’r Times 100 i feincnodi ei lwyddiant yn y maes, ble y daethon nhw’n bumed yn y DU, ac maen nhw bellach yn defnyddio Gwobr Lle Gwych i Weithio. Eleni mae RHP ar frig y dyfarniad yma. Maen nhw hefyd yn defnyddio Indecs Gwasanaeth Cwsmeriaid i weld beth mae pobl eraill yn gwneud a pham maen nhw’n dda, tra’n gofyn i gwsmeriaid sut mae gwasanaeth da iawn yn edrych.\nMae’r adborth yn dangos bod y gwaith yma yn werth chweil. Mae 96% o weithwyr yn hapus yn gweithio i RHP a dywedodd 83% o gwsmeriaid eu bod nhw’n hapus â’r gwasanaeth a dderbyniant. Dyma beth ddywedodd Geraldine Clarke, Ymgynghorydd Dysgu a Datblygu RHP wrtha i: “Os ydych am ddarparu gwasanaeth gwych i gwsmeriaid, mae’n rhaid i chi fod yn gyflogwr gwych. Dydych chi ddim yn gallu fod yn un heb y llall.” Os ydych chi’n ceisio gwneud y fwyaf o’r staff o fewn eich sefydliad, byddem wrth ein bodd i glywed o chi.


Darganfuwyd y tair torch hyn o ruban aur wedi’u gwasgu’n belen euraid. Cawsant eu tynnu’n rhydd a’u hadfer i’w siapiau gwreiddiol fel y caent eu gwisgo. Maent yn arddull gynnar yr aur tro, yn dyddio o’r Oes Efydd Ganol (1400-1275 CC)\nDarganfuwyd y celc ar 10 Mehefin 1955 ar gae serth i’r de o Fferm Cwmjenkin gan y ffermwr wrth i'r cae gael ei aredig am y tro cyntaf. Darganfuwyd y torchau, ar ddyfnder aredig o lai na naw modfedd, mewn tywarchen oedd newydd ei haredig. Dangosodd nith y ffermwr nhw i’w hathro daearyddiaeth, a gysylltodd ag Amgueddfa Genedlaethol Cymru. Cynhaliwyd cwest i’r torchau, cyhoeddwyd eu bod yn Hapdrysor ac fe’u prynwyd ar gyfer y casgliad cenedlaethol yn 1955.\nDyma’r unig dorchau rhuban aur y gwyddom iddynt gael eu darganfod yng Nghymru. Yn y blynyddoedd diwethaf, darganfuwyd breichledau a thorchau rhuban aur tebyg yn Priddy, Gwlad yr Haf, ac roedd y rheiny hefyd wedi’u gwasgu’n bêl. Mae hyn yn awgrymu bod yr addurniadau aur hyn yn cael eu hailgyfuno’n fwriadol cyn eu dychwelyd i’r pridd. Cawn ein temtio i weld cysylltiad posibl â symboliaeth yr haul.\nMiddle Bronze Age gold ribbon torc


Capel San Aquilino yn Eglwys San Lorenzo Maggiore | Teithio Absolut\nI ymweld â'r Capel San Aquilino mae'n rhaid i ni gael mynediad i'r tu mewn i'r Basilica o San Lorenzo Maggiore. Yn fwy na chapel, mae'n noddfa fach o'r XNUMXed ganrif mewn gwirionedd wedi'i chysylltu â'r basilica gan ddrws bach y tu mewn i'r eglwys. Fe’i hadeiladwyd fel man claddu ymerodrol o ystyried presenoldeb sarcophagus a allai, yn ôl rhai ysgolheigion, fod wedi ei wneud ar gyfer un o feibion Theodosius I.\nYn ei amser roedd yr atriwm cyfan sy'n cysylltu'r basilica â'r capel hwn yn llawn brithwaith. Gellir gweld rhai darnau o hyd, ac yn eu plith mae rhai ffigurau o apostolion a phatriarchiaid llwythau Israel yn cael eu nodi. Mae eu hansawdd rhyfeddol, mynegiant y ffigurau ac astudio cysgodion yn drawiadol. Unwaith trwy'r fynedfa mae ffresgo o'r Croeshoeliad sy'n dyddio o'r XNUMXeg ganrif a phorth marmor Carrara sy'n arwain at y capel. Daw'r porth hwn o'r ganrif XNUMXaf ac mae wedi'i gadw'n berffaith dda. Mae ei addurniad yn cynnwys motiffau blodau, adar, dolffiniaid ac amrywiol dduwdodau fel Iau a Neifion.\nMae gan Gapel San Aquilino gynllun wythonglog ac mae wedi'i orchuddio'n llwyr â marblis polychrome. Y rhan hynaf yw'r gromen, a oedd eisoes yn gorchuddio'r ystafell wreiddiol, er i'r addurn gael ei ddinistrio yn yr XNUMXeg ganrif oherwydd ei gyflwr cadwraeth gwael.\nMae llawer o'r capel wedi'i orchuddio â brithwaith. Mae un ohonyn nhw'n cynrychioli Crist gyda'i ddisgyblion a'i athronwyr ac yn dyddio o'r XNUMXed ganrif. Mae un arall yn apse y capel lle gellir gweld yr apostolion yn eistedd mewn hanner cylch o amgylch ffigwr canolog Crist, sydd â chynhwysydd wrth ei draed â sgroliau o'r Ysgrythur Sanctaidd. Cyfeiriad clir at ei statws deuol fel Brenin a Meistr.\nLlwybr llawn i'r erthygl: Teithio Absolut » Capel Saint Aquilino yn Eglwys San Lorenzo Maggiore


Healthy Working Wales | Home\nPwy sydd yn y rownd derfynol?\nHoffai Cymru Iach ar Waith gydnabod a dathlu cyflogwyr a thimau ledled Cymru sydd wedi dangos ymroddiad i les, arloesedd a chreadigrwydd eu staff yn eu hymateb i bandemig Covid-19. Bydd hyn yn cael ei wneud drwy gyfres o glodydd fydd yn cael eu cyflwyno mewn digwyddiad clod rhithwir a gynhelir ddydd Mercher 08 Rhagfyr. Bydd y digwyddiad hwn yn fan lle gall busnesau ddysgu oddi wrth ei gilydd ac arddangos eu cyflawniadau yn ystod y cyfnod heriol hwn.\nErs dechrau 2020, Covid-19 oedd y bygythiad mwyaf i fusnesau a sefydliadau ac mae'n parhau i fod y bygythiad mwyaf. Maen nhw wedi goresgyn llu o heriau uniongyrchol ac ymarferol drwy gydol y cyfnod hwn er mwyn sicrhau lefel o wydnwch, hyder a diogelwch i'w gweithlu, ac yn parhau i wneud hynny. Wrth i gamau gael eu cymryd i symud y tu hwnt i'r cyfnod clo, mae camau pellach yn cael eu cymryd i fynd i'r afael â heriau newydd wrth i fusnesau a sefydliadau ddechrau dod â gweithwyr yn ôl i'r gweithle.\nMae Iechyd Cyhoeddus Cymru a Llywodraeth Cymru am gydnabod ymdrechion y busnesau, y sefydliadau a'r timau hynny yn ystod y 18 mis diwethaf a darparu llwyfan i feithrin dysgu a chymorth ymhlith aelodau HWW a'r gymuned fusnes ehangach yng Nghymru.\nMae gan ymgeiswyr y cyfle i ennill cydnabyddiaeth, gwobrwyo'r gwaith caled y tu ôl i'ch prosiectau llwyddiannus, a helpu i roi hwb i forâl a chymhelliant eich tîm – yn enwedig ar ôl blwyddyn heriol. Hefyd, cofrestrwch i fynychu'r digwyddiad i glywed gan fusnesau eraill am eu mentrau.\nCymru lach ar Waith


Pryder am effaith cynnydd 130% cyfraddau busnes yng Nghymru - BBC Cymru Fyw\nPryder am effaith cynnydd 130% cyfraddau busnes yng Nghymru\nImage caption Fe allai'r newid i gyfraddau busnes olygu bod ei gwmni'n mynd i'r wal, yn ôl David Tovey\nMae perchnogion cwmnïau yn Sir Fynwy wedi dweud wrth BBC Cymru y gallen nhw fynd i'r wal oherwydd cynnydd i gyfraddau busnes yng nghefn gwlad Cymru maen nhw'n ei weld yn annheg.\nMae rhai wedi gweld cynnydd o dros 130% ac yn dweud ei fod yn hoelen arall yn arch y stryd fawr mewn nifer o ardaloedd gwledig.\nYn ôl ffigyrau Llywodraeth y DU fe fydd y cyfartaledd yn cwympo yn ninasoedd Cymru.\nDywedodd Llywodraeth Cymru y byddan nhw'n darparu £200m o gymorth tuag at gyfraddau busnes y flwyddyn nesaf, ac mae eu hymgynghoriad ar y mater yn dod i ben ddydd Gwener.\nMae David Tovey, sy'n mewnforio te prin, yn dweud y bydd ei gyfradd yn codi o fwy na 60%.\n"Mae'r £2,500 ychwanegol yna mwy na thebyg yn mynd i olygu un ai na fyddai'n gallu rhoi bwyd ar y bwrdd, neu y bydd rhaid i mi ystyried gwerthu'r busnes, ac ar hyn o bryd dyna sydd fwyaf tebygol," meddai.\nDywedodd Phillip Ramsden, sydd yn rhedeg tafarn y Gatehouse yn Nhrefynwy, y bydd ei gyfradd ef yn codi o £15,000 - cynnydd o bron 140%.\n"Roeddwn i'n gynddeiriog, achos roeddwn i'n disgwyl rhyw fath o gynnydd, ond pan welais i'r cynnydd gawson ni - dyw hynny ddim yn bosib. Fe fyddai'n rhaid i ni edrych ar ein costau, gan gynnwys ein staff," meddai.\nImage caption Mae'r llywodraeth wedi dweud y bydd yn rhoi cymorth cyfraddau busnes\nMae cyfraddau busnes ar draws Cymru a Lloegr wedi cael eu hailgyfrif, gyda'r cyfraddau yn seiliedig ar y cyfan ar faint fyddai cost rhentu'r eiddo.\nY tro diwethaf iddo gael ei gyfrif oedd yn 2010, yn seiliedig ar brisiau 2008. Mae'r gyfradd newydd yn seiliedig ar brisiau 2015 ac fe fydd yn dod i rym ym mis Ebrill.\nMae ffigyrau Asiantaeth y Swyddfa Brisio wedi dangos bod disgwyl i gyfraddau yng Nghymru ostwng mewn dinasoedd ond codi mewn ardaloedd gwledig.\nDoes dim rhaid i'r busnesau lleiaf dalu cyfraddau busnes.\nYn ôl David Cummings, cadeirydd Siambr Fasnach Trefynwy, dylai Llywodraeth Cymru fod wedi gwneud mwy i dynnu sylw at oblygiadau posib y newid.\n"Mae Llywodraeth Cymru wedi bod yn esgeulus yn y ffordd maen nhw wedi darparu gwybodaeth i fusnesau," meddai.\n"Fe gyhoeddwyd canlyniadau'r Swyddfa Brisio ar 30 Medi, ac ers hynny dydw i heb glywed unrhyw beth gan Lywodraeth Cymru. Dwi'n meddwl y dylen nhw fod wedi cael rhywun yn monitro canlyniadau ac adnabod ardaloedd ble roedd problem."\nMewn ymateb dywedodd llefarydd ar ran Llywodraeth Cymru: "Fe fydd ein cynllun Lleddfu Cyfraddau Busnesau Bach yn arbed busnesau bach yng Nghymru rhag gorfod talu £100m o dreth yn 2017/18, ac fe fydd cynllun talu newydd yn cael ei gyflwyno o 2018 ymlaen.\n"Rydyn ni hefyd yn gwybod fod cyfraddau busnes yn gallu cynrychioli cyfran uwch o gostau busnesau bach - dyna pam y gwnaethon ni benderfynu gweithredu a chyhoeddi cynllun lleddfu gwerth £10m, fydd ar gael o 1 Ebrill 2017 pan fydd yr ailbrisiad yn dod i rym. Llywodraeth Cymru fydd yn ariannu hyn, ac mae'n ychwanegol ar y cynllun Lleddfu Cyfraddau Busnesau Bach ar gyfer 2017/18.\n"Mae'r holl sefydliadau sydd yn cynrychioli busnesau wedi cael cyfle i wneud sylw ar y cynllun drwy ein hymgynghoriad, sydd ar gael ar ein gwefan. Mae'r cyfnod y mae'r ymgynghoriad ar agor yn fyrrach na'r arfer gan ei bod hi'n bwysig i'r cynllun fod yn ei le pan fydd yr ailbrisiad yn dod i rym."


Nofio Caerdydd 750m 2022 | Always Aim High\nNofio | Try a Tri Bae Cerdydd 2022\nTry a Tri Bae Cerdydd 2022 Nofio 750m\nMae hwn yn gwrs pwynt i bwynt, gan ddechrau yn ôl lleoliad hen Ganolfan Dr. Who ac yn gorffen ar ddiwedd Roald Dahl Plas.\nMae ein digwyddiadau Nofio yn cael eu cynnal yn unol â rheolau Ffederasiwn Triathlon Prydain. Rhaid i chi fod yn 15 oed o leiaf i gymryd rhan yn y ras hon.\nBydd cofrestru ar brynhawn dydd Gwener a hefyd cyn y ras fore Sadwrn - byddwn yn cadarnhau amseroedd penodol yn eich Cyfarwyddiadau Terfynol, a fydd ar gael ar y wefan a thrwy e-bost 10 diwrnod cyn y ras.\nFel arfer lleolir cofrestru ar y Plass y tu allan i Ganolfan Mileniwm Cymru CF10 5AL.\nMae'r don gyntaf fel arfer yn dechrau am 09.30. Bydd yr amseroedd a gadarnhawyd yn cael eu nodi yn eich Cyfarwyddiadau Terfynol a fydd ar gael ar y wefan a thrwy e-bost 10 diwrnod cyn eich ras.\nMae gennych gyfanswm o 30 munud i gwblhau eich nofio.\nRydym yn cynnal seremoni wobrwyo ar ôl y rasio, bydd amseriadau bras yn cael eu nodi yn y Cyfarwyddiadau Terfynol ond mae'n syniad da gwrando am wybodaeth am unrhyw ddiweddariadau sy'n dod i mewn dros y tanerdy. Weithiau efallai y bydd y seremoni yn cael ei gohirio ac ni fyddem am i chi golli allan. Nid ydym yn anfon gwobrau ar ôl y digwyddiad, felly gwnewch yn siŵr eich bod chi'n mynychu'r seremoni ac yn derbyn eich hwyl fawr o Gymru!\nY Categorïau Gwobr ar gyfer y Nofio 750m yw (ar gyfer dynion a merched):\nY 3 cyntaf\nEvent Partners Nofio Try a Tri Bae Cerdydd 2022


Fory, fory, hen blant bach – O Gopa Moel Faban\n(‘Nid yw un pluen mewn eirlithriad fyth yn teimlo unrhyw gyfrifoldeb’\nStanislaw Lec 1909-1966)\nRydw i’n poeni’n ddifrifol am ddyfodol y blaned, cymaint,yn wir, nes mod i’n colli blewyn o gwsg ambell noson; ambell bnawn, hefyd. Poenaf oherwydd effeithiau newid hinsawdd, cynhesu byd-eang, colli bio-amrywiaeth, colli bywyd gwyllt, a difodiant cyffredinol. A dweud y gwir, rydw i bron yn niwrotig am y sefyllfa. Ac nid y fi ydy’r unig un. Dyna i chi’r eneth un ar bymtheg oed ‘na o Sweden, Greta Thunberg, sydd wedi tanio dychymyg a chynhyrfu cydwybod miloedd ar filoedd o bobl ar draws y byd gyda’i hareithiau emosiynol apocalyptaidd am beryglon peidio newid ein ffordd o fyw. Mae’n wir nad ydy’r ferch ifanc wedi swyno na Thrump, na Putin, na Bolsonaro, gyda’r cyntaf, yn nodweddiadol, yn dweud pethau pur annifyr amdani. Daw’r geiriau ‘mul’ a ‘chic’ i’r meddwl? Yr un yw agwedd fulaidd Boris at fudiad Gwrthryfel Diwydiant, a sefydlwyd gan ddilynwyr Greta. Ond dyna ydy natur gwleidyddion y dydd; heddiw sy’n bwysig , hynny a llwyddiant plaid, a llwyddiant personol yn fwy fyth; dydy fory fawr o gonsyrn i sawl gwleidydd modern.\nOnd nid felly fi.. Mae llun Greta gennyf, yn hawlio lle o barch rhwng lluniau Ghandi a Martin Luther King, a’r tu blaen i lun taid Bwlch, fy arwyr eraill.\nNewid hinsawdd yw’r bygythiad mwyaf, newid sy’n cael ei yrru gan ddynoliaeth yn rhyddhau gormod o garbon i’r amgylchedd, ac yn cynhesu’r blaned, gan ddadmer rhew’r pegynau a chwyddo’r moroedd. Mae cytundeb cyffredinol y bydd lefelau’r mor, erbyn diwedd y ganrif hon, wedi codi digon i foddi llawer rhan o’r byd, gan gynnwys ardaloedd yma yng Nghymru. Diolch i’r nefoedd, fe fydd y ty ‘ma yn ddiogel. Byddai raid i’r mor godi dros 600 troedfedd i fygwth y drws ffrynt. Mae hynny’n gysur.\nY rheswm am gynhesu byd-eang yw llosgi tanwydd ffosil, glo, nwy, ac olew, yn bennaf i greu trydan, cynhesu tai, a gyrru peiriannau o bob math. Os ydym am osgoi llawer o sgil-effeithiau’r cynhesu, rhaid inni leihau allariadau carbon yn sylweddol, ac yn fuan, Ond sut? Mae’n rhaid imi wrth drydan; onid yw popeth yn y ty ‘ma’n cael ei yrru ganddo, ac onid yw popeth yn hollol hanfodol i’m byw bach. Mae’r mil trugareddau sy’n cael eu gwefru ym mhob soced drydan yn y ty, yn bethau na allaf fyw hebddynt. Felly rhaid dal i gynhyrchu trydan, ond nid efo glo a nwy: tanwydd ffosil, ywch! Nid efo ynni niwclear, ychwaith: mae gen i ofn hwnnw trwy ‘nhin ac allan. Melinau gwynt: on’d ydyn nhw yn bethau hyll, yn anharddu bryniau ein gwlad? Swnllyd, hefyd! Dydyn nhw ddim yn ddel ar y mor, chwaith; stemars yn ddelach. Na, dim melinau! Ynni o’r haul, ta, y paneli mawr, hyll ‘na sydd yn ymddangos fel madarch ar doeau tai ym mhobman. Ond nid fy nho i; beryg iddyn nhw ei sigo. Erbyn hyn mae na ffermydd paneli solar, gyda chaeau yn sgleinio fel llynnoedd yn yr heulwen. Dolur llygad go iawn. Ynni’r mor, ‘ta, ond meddyliwch am y chwalfa amgylcheddol y gallai cynlluniau megis morglawdd Abertawe ei achosi. Yr unig ateb, felly, ydy i bawb ddefnyddio llai o drydan. Ac rydw i eisoes wedi dechrau cyfrannu – dydw i ddim, bellach, yn defnyddio’r soced drydan sydd y tu ol i’r cwpwrdd yn y sied. Wrth gwrs, mae’n rhaid i eraill arbed mwy, yn enwedig mewn gwledydd eraill, gwledydd pell i ffwrdd. Yn amlwg, does arnyn nhw ddim angen yr holl offer trydan sy’n hanfodol i mi.\nModuron, wedyn, yn gollwng allariadau i’r amgylchedd. Dylai pawb fynd am gerbyd trydan. Wrth gwrs, fyddai car trydan yn da i ddim i mi ( Onid ydwyf yn ceisio lleihau fy nefnydd o drydan? ). Ac mae’n rhaid i mi gael car – dydy’r bwsiau sy’n mynd o’r pentref yma bob hanner awr ddim yn mynd i’r union le y byddaf i am fynd iddo. A rhaid inni gael dau gar, wrth reswm, oherwydd, ambell dro, mae fy ngwraig a minnau am fynd i wahanol lefydd. Ond eithriad ydym ni ; byddai’n hawdd iawn i bawb arall gyfyngu ar eu defnydd o geir.\nAwyrennau, wedyn. Wyddech chi fod un awyren, ar daith fer, yn cynhyrchu cymaint o allariadau carbon ag a wna unigolyn cyffredin mewn blwyddyn? Mae holl awyrennau’r byd yn cynhyrchu dros ugain gwaith mwy o garbon nag a wna holl boblogaeth y byd. Rhywsut, rhaid inni gyfyngu ar yr holl deithiau awyrennau hyn. Rydw i’n gwneud fy rhan, oherwydd dim ond rhyw bedair gwaith y flwyddyn y byddaf i’n hedfan dramor ar wyliau. Treiffls, chwedl y dramodydd!\nWelsoch chi’r holl danau yna yn y fforestydd trofannol yr haf hwn. Roedd rhai yn danau naturiol, ond roedd llawer wedi eu cynnau yn fwriadol er mwyn clirio tiroedd ar gyfer ffermio ac ati. Nid yn unig byddai colli’r fforestydd trofannol yn drasiedi, byddid yn colli’r coed sy’n sugno’r carbon o’r amgylchedd, ac, felly’n cyflymu cynhesu byd-eang. Rydw i’n caru coed. Roedd gen ihanner dwsin o rai mawrion yn yr ardd yma, ac roedd hi’n loes calon imi orfod eu cwympo am eu bod yn cadw’r haul oddi ar y lawnt, a’r fainc bren lle’r ydw i’n torheulo.\nMae plastig, yn awr, wedi mynd yn broblem fawr, gyda thunnelli ar dunnelli ohono yn tagu ein moroedd, a gorchuddio ein tir. Mae’n mygu a maglu adar a physgod, ac mae meicro-plastig yn llenwi’r gadwyn fwyd, ac yn lladd. Ond nid fy mhlastig i. Rydw i’n ailgylchu pob tamaid ohono sy’n dod i’r ty yma yn ddeddfol; mae na focsaid mawr glas ohono yn mynd oddi yma bob wythnos. Does gen i ddim obedeia i ble mae’n mynd, ond rydw i’n gwneud fy rhan!\nYdy, wir, mae hi’n unfed awr ar ddeg ar y blaned, os nad yn nes i hanner nos. Os ydym am unrhyw fath o ddyfodol i’n plant a phlant ein plant, mae’n rhaid inni dorchi llewys, a mynd i’r afael a’r llu o wahanol broblemau dyrys sy’n ein wynebu. Mae’n rhaid inni aberthu os am sicrhau dyfodol; rhaid aberthu ein byw cysurus. Fe allwn fynd ymlaen ac ymlaen, yn manylu ar y peryglon i’r blaned, ar ddifodiant anifeiliaid mawr a bach, ar chwalu bioamrywiaeth, ond, yn anffodus, fedra i ddim ar hyn o bryd. Mae’n rhaid imi gefnogi protestwyr Gwrthryfel Difodiant trwy eu gwylio ar un o’r tri teledu sydd yn y ty. Wedyn mae’r hogan bach Greta na’n siarad, a rhaid gwrando ar honno. Efallai yr af i hepian ychydig wedyn, i wneud iawn am y cwsg y gallaf ei golli heno yn poeni am fory.


Programme cinéma le fauteuil rouge bressuire - Ange et beaute\n599.99 EUR En savoir plus Home24\nFauteuil Philipp - Tissu rouge, mooved\n119.99 EUR En savoir plus Home24\nFauteuil Little - Tissu rouge, mooved\n987.00 EUR En savoir plus Amazon\nFauteuil Caledon - Imitation cuir - Rouge, Red Living\nmeuble tv industriel\tprogramme cinéma le fauteuil rouge bressuirele fauteuil rouge bressuire programmeprogramme cinema le fauteuil rouge bressuirele fauteuil au soleil beziersle fauteuil aux dragons\nOs darn o ddodrefn yn mynd i wynebu defnydd trwm a thraffig, peidiwch â phrynu ffabrig costus neu cain, fel y byddwch yn ei le yn gynt nag yr ydych yn ei hoffi. Save darnau hyn ar gyfer ystafelloedd llai cyfarwydd sydd ar gyfer gwesteion neu sioe. Nid yw brand a enwir dodrefn bob amser yn y ffordd orau i fynd. Yn nodweddiadol, programme cinéma le fauteuil rouge bressuire dodrefn heb enw brand yn yr un mor dda ag y dodrefn enw brand. Yr unig wahaniaeth yw y pris; enwau brand yn golygu mwy o arian.Ceisiwch gadw gwely mawr mewn golwg, felly byddwch yn dewis darnau chwaethus, llai i greu cytgord yn yr ystafell. Wrth siopa ar gyllideb, ystyried edrych ar siopau sy'n ailwerthu eitemau sydd wedi cael eu defnyddio o'r blaen. Mae'r siopau yn tueddu i fod brisiau bargen ar ddarnau da o ddodrefn. Mae'r dodrefn yn y siopau ailwerthu hyn yw ansawdd fel arfer yn well na'r rhai mewn siopau gyllideb. Nawr eich bod yn deall y pethau sylfaenol o siopa dodrefn, ewch ychydig o siopau dodrefn ag enw da i brynu darnau a fydd yn para am oes.Cyn prynu darn o ddodrefn, ceisiwch gael gwared ar y droriau. Cyffwrdd y tu mewn programme cinéma le fauteuil rouge bressuire i'r ddroriau i weld os yw'n teimlo'n arw. dodrefn o ansawdd isel fel arfer yn teimlo'n arw iawn. Mae gan y darnau gwell o ddodrefn paneli llwch rhwng droriau. Peidiwch ag oedi i ofyn am bris is os nad ydych yn gweld paneli llwch neu yn canfod bod y coed y tu mewn i'r droriau yn arw. Efallai eich bod wedi etifeddu eitemau dodrefn sydd â gwerth sentimental ac wedi cael eu trosglwyddo i lawr sawl cenhedlaeth.A yw chwilio ar-lein ar gyfer siopau yn eich ardal a allai fod yn cael gwerthiant. Ewch i siopau hyn i ddod o hyd i'r prisiau gorau. Byddwch yn cael eich cyflwyno gyda gwahanol arddulliau drwy chwilio mewn siopau lluosog. Pan fyddwch yn prynu cadair ar gyfer eich swyddfa yn y cartref, yn edrych am hyblygrwydd mwyaf. Ar gyfer y cadeirydd swyddfa gorau, yn targedu un a fydd yn caniatáu i'r sedd, breichiau a cynhalydd cefn i gael ei addasu. cefnogaeth meingefnol yn hanfodol ar gyfer sefydlogrwydd ac iechyd cefn da.


Gwerthusiad o’r Porth Sgiliau i Fusnes | LLYW.CYMRU\nGwerthusiad o’r Porth Sgiliau i Fusnes\nMae'r gwasanaeth y Porth Sgiliau i Fusnes yn cynnig cyngor a chyfeiriadau ar sgiliau i fusnesau ledled Cymru trwy wasanaeth ar-lein, ar y ffôn ac wyneb yn wyneb.\nYr hyn roedd y gwerthusiad yn canolbwyntio arno oedd penderfynu pa mor effeithiol oedd y Porth Sgiliau i Fusnes wrth hwyluso gwell mynediad at gyflogaeth a hwyluso cymorth sgiliau i fusnesau. Bwriad y gwerthusiad oedd dysgu gwersi allweddol i gefnogi gwelliannau i wasanaeth y Porth a gweithgareddau tebyg.\nMae gwasanaeth y Porth Busnes i Sgiliau yn amlwg yn gweithredu’n gyson â’i yrwyr polisi. Mae’r gwasanaeth yn ddarbodus o ran cost ac mae’n cynnig gwasanaeth effeithlon a helaeth er hynny i fusnesau yng Nghymru.\nNi chaiff gwasanaeth y Porth ei farchnata’n helaeth nac yn aml ar hyn o bryd.\nRoedd y cyngor a ddarparwyr gan y cynghorwyr sgiliau rhanbarthol yn cael ei ystyried i fod o ansawdd uchel.\nEr bod y Proffil Sgiliau’n hawdd i’w gwblhau ac yn gymharol fyr, gallai elwa o deilwra ychwanegol.\nGwerthusiad o’r Porth Sgiliau i Fusnes , math o ffeil: PDF, maint ffeil: 2 MB\nGwerthusiad o’r Porth Sgiliau i Fusnes: crynodeb , math o ffeil: PDF, maint ffeil: 412 KB


Geoff Charles | Llyfrgell Genedlaethol Cymru\nSut Gafodd y Delweddau eu Digido\nCasgliad Ffotograffig Geoff Charles\nGallwch chwilio a phori trwy ffotograffau Geoff Charles sydd wedi'u digido yng Nghatalog y Llyfrgell.\nGeoff Charles, Ffoto-newyddiadurwr\nMae cyfraniad Geoff Charles i ffotograffiaeth Cymru yn unigryw. Bu'n gweithio fel ffoto-newyddiadurwr o'r 1930au hyd at y 1970au a daeth at y gwaith hwnnw gyda dawn naturiol a chydymdeimlad dwfn â'i destun. Cofnododd yn arbennig ddigwyddiadau a phersonoliaethau y Gymru Gymraeg. Erbyn heddiw mae archif Geoff Charles yn un o drysorau'r Llyfrgell Genedlaethol.\nYn eironig ddigon golygodd gwelliant yn yr economi ddiwedd y Wrexham Star wrth i'w werthwyr ar y stryd ddod o hyd i well a sicrach swyddi. Prynodd Geoff ei gamera cyntaf tra'n gweithio i'r Wrexham Star, sef VPK Thornton Pickard yn defnyddio platiau gwydr 6 x 9 cm (2.5" x 3.5"). Ym mis Mawrth 1936 prynwyd y Star gan y Wrexham Advertiser ac fe'i hymgorfforwyd ynddo. Ar y Wrexham Advertiser y cyfarfu Geoff Charles am y tro cyntaf gyda'r rheolwr gyfarwyddwr, Rowland Thomas. Erbyn hyn roedd yn ffotograffydd digon atebol ac fe gynigiodd Rowland Thomas y swydd o reolwr adran ffotograffig cwmni Woodalls Newspapers iddo. Yn fuan ar ôl hynny symudodd i'r Drenewydd fel rheolwr y Montgomeryshire Express, ac yno fe gyfarfu â newyddiadurwr ifanc addawol o'r enw John Roberts Williams y byddai'n cydweithio ag ef wrth ddarparu ffotograffau ar gyfer Y Cymro. Dechreuodd weithio'n achlysurol ar Y Cymro yn 1937 pan gafodd gyfweliad gyda'r Parchg Lewis Valentine cyn iddo gael ei garcharu am ei ran yn llosgi'r ysgol fomio ym Mhenyberth. Daeth y gwaith gyda'r Cymro i ben bron yn gyfan gwbl yn ystod y rhyfel pan bu'n aelod o is-bwyllgor arddangos Pwyllgor Gweithredol Amaeth Rhyfel Sir Drefaldwyn a oedd yn gyfrifol am wella arferion ffermio. Dinistriwyd llawer o'i gynnyrch yn ystod y cyfnod hwn gan dân.\nAilgydiodd o ddifrif yn ei waith gyda'r Cymro yn dilyn y rhyfel pan apwyntiwyd John Roberts Williams yn olygydd. O fewn ychydig roedd eu gwaith ben ac ysgwydd uwchben unrhyw ffoto-newyddiaduraeth a oedd wedi bod yng Nghymru o'r blaen. Efallai mai'r ddelwedd o'r bardd gwlad Carneddog a'i wraig yn cael eu gorfodi i adael eu fferm fynyddig ar farwolaeth eu mab yw ei waith mwyaf adnabyddus. Ni lwyddodd yr un ffotograff arall i gydio yn nychymyg Cymru fel hwnnw cafodd le ochr yn ochr a Salem Curnow Vosper mewn nifer o gartrefi. Dros y cyfnod hwnnw fe groniclodd llawer mwy na digwyddiadau a phobl; ddarn wrth ddarn, ffotograff wrth ffotograff datguddir ffordd o fyw sydd wedi hen ddiflannu: y gwas fferm yn y lloft stabl, y postmon ar gefn ei geffyl, y chwarelwr a'i gar gwyllt. Cofnodir hefyd ddyfodiad trydan i bentrefi diarffordd, brwydr yr iaith ac effaith mecaneiddio ar fyd amaeth.\nYn anffodus ar ddiwedd y 1990au dechreuodd rhai o'r negyddion gynhyrchu gwynt finegrog amlwg. Roedd yn arwydd pendant o broblem a allai fod yn fygythiad difrifol i unrhyw gasgliad o ffilm asetad.\nEffaith finegr yw'r enw poblogaidd ar ddirywiad negyddion ar sylfaen ffilm asetad seliwlos. Er ei fod yn llawer mwy ymarferol na'r ffilm nitrad a'i rhagflaenodd, nid yw ffilm asetad seliwlos yn anninistriadwy. Cyfyd problemau pan fo'r asetad seliwlos sy'n sail i'r emwlsiwn ffotograffig yn dechrau dirywio a chynhyrchu’r isgynnyrch asid asetig ("finegr"). Ffurf ar seliwlos wedi'i addasu yw asetad seliwlos. Fe all, yn ddibynnol ar wres, lleithder cymharol ac asidedd geisio dychwelyd i'w ffurf wreiddiol. Mae hyn yn ei dro yn cynhyrchu asid asetig yn y plastig sy'n treiddio i'r wyneb gan achosi arogl, breuder ac yn fwy niweidiol na dim arall, leihad ym môn y ffilm. Mae'r lleihad yn achosi i'r emwlsiwn, sydd heb ei niweidio gan yr asid, wahanu oddi wrth sylfaen y ffilm, gan achosi'r sianeli sy'n nodweddiadol o'r effaith. Gellir arafu'r dirywiad trwy selio'r negyddion a effeithiwyd mewn gwactod a'u rhewi.\nOnd ar gyfer archif bwysig sy'n cael ei defnyddio'n gyson fel un Geoff Charles, nid yw hyn yn ateb ymarferol. Mae adran gadwraeth y Llyfrgell felly’n ymgymryd â’r dasg heriol o ‘drin’ y negyddion a effeithiwyd.\nGan ddefnyddio techneg a ddatblygwyd gan Chris Woods, cymrawd ymchwil ym Mhrifysgol Celfyddydau Llundain ac Ian ac Angela Moor yng Nghanolfan Cadwraeth Ffotograffig, gwaredir yr haenau o gelatin a seliwlos sy’n niweidio’r negyddion, gan ail-hydradu pilicl y ddelwedd, ac yna caiff y negyddion eu hailgrogiannu mewn amgaead polyester anadweithiol.\nMae’r driniaeth yma’n sicrhau na all effaith finegr niweidio pilicl y ddelwedd ymhellach, ac nad oes angen rhewgistiau arbenigol i storio’r negyddion. Cafodd dros 1500 o negyddion eu trin yn y flwyddyn ddiwethaf a gobeithir trin yr holl negyddion asetad seliwlos yng nghasgliadau’r Llyfrgell yn yr un modd. Yn y mwyafrif o achosion mae’r driniaeth yn adfer y ddelwedd ar y negydd i’w hysblander gwreiddiol, ac yn y pen draw bwriedir ailddigido’r negyddion yma er mwyn cynnig mynediad i ddelweddau o safon uwch i’n defnyddwyr.\nDyma brosiect cyffrous sy’n profi gwerth cyfuno sgiliau cadwraethol a digido er mwyn sicrhau dyfodol diogel i’n casgliadau, a chynnig y mynediad gorau posibl i’n casgliadau, yn ddigidol ac yn ffisegol.\nCafodd y dogfennau hyn eu creu gan wirfoddolwyr y Llyfrgell trwy drawsgrifio cofnodion Geoff Charles. Maen nhw hefyd yn cynnwys dolenni (Hndl/Vital) i fersiynau digidol o'r ffotograffau.\nRhagor o wybodaeth am wirfoddoli gyda'r Llyfrgell.\nGC_C_ 1949-1950 F\nGC_C_Jan1957 - April1957 F\nGC_Eisteddfod Gen39 F\nGC_Eisteddfod Gen49 F\nGC_Eisteddfod Gen52 F\nGC_Eisteddfod Gen56a F\nGC_Eisteddfod Gen56b F\nGC_Eisteddfod Gen57 F\nGC_Eisteddfod Gen58 F\nGC_Eisteddfod Gen59 F\nGC_Eisteddfod Gen60 F\nGC_Eisteddfod Gen61 F\nGC_Eisteddfod Gen62 F\nGC_Eisteddfod Gen63 F\nGC_Eisteddfod Gen64 F\nGC_Eisteddfod Gen65 F\nGC_Eisteddfod Gen66 F\nGC_Eisteddfod Gen67 F\nGC_Eisteddfod Gen68 F\nGC_Eisteddfod Gen69 F\nGC_Eisteddfod Gen79 F\nGC_Eisteddfod Gen84 F\nGwefan Geoff Charles\nDelweddau Geoff Charles ar Flickr\nSut i archebu copïau o ddelweddau yng Nghasgliad Geoff Charles


“Y genedl sy’n mynd i sicrhau siaradwyr” medd Alun Davies – Golwg360\n“Y genedl sy’n mynd i sicrhau siaradwyr” medd Alun Davies\n12 Gorffennaf 2017 am 11:15 Diweddarwyd 13 Gorffennaf 2017 am 06:05\nMewn cyfweliad â golwg360, mae Gweinidog y Gymraeg yn mynnu bod y targed o gyrraedd miliwn o siaradwyr Cymraeg erbyn 2050 yn realistig.\nRoedd Alun Davies yn ymateb i sylwadau’r Athro Diarmait Mac Giolla Chriost, arbenigwr ar ieithoedd lleiafrifol o Brifysgol Caerdydd sy’n amheus o’r targed.\n“Mae’r targed yn realistig, dw i’n meddwl bod e’n uchelgeisiol ond yn realistig. Dyw’r Llywodraeth ddim yn mynd i gyflwyno hyn, mae’r genedl yn mynd i,” meddai Alun Davies.\n“Os yw Cymru, fel cenedl, fel gwlad, fel pobol, eisiau gweld yr iaith yn tyfu ac yn ffynnu – bydd pobol yn dod ati i ddysgu Cymraeg, sicrhau bod plant yn cael y cyfle i gael eu haddysg drwy gyfrwng y Gymraeg neu ddysgu Cymraeg yn yr ysgol.\n“Felly dyw hyn ddim yn darged i Lywodraeth neu Weinidog, neu hyd yn oed i Senedd, mae’n darged ar gyfer cenedl a pha fath o genedl ry’n ni eisiau bod yn y dyfodol.”\n10,000 o siaradwyr bob blwyddyn\nDywed Diarmait Mac Giolla Chriost y bydd angen i’r Llywodraeth greu 10,000 o siaradwyr Cymraeg newydd bob blwyddyn os am gyrraedd y nod ymhen 33 o flynyddoedd.\nOnd yn ôl y Gweinidog, a gyhoeddodd ei strategaeth dydd Mawrth, does dim angen bod mor benodol â hynny.\n“Dw i’n credu bod cyrraedd y targed o fewn dwy genhedlaeth yn realistig, os ydych chi’n edrych ar hyn mewn ffordd fecanistig iawn, lle mae’n rhaid cyrraedd 10,000 bob un flwyddyn am beth bynnag gyfnod, wel yn amlwg, dyw bywyd ddim yn byw fel ‘na.\n“Does dim scapegoats yma – rydyn ni’n mynd i sicrhau bod gennym ni gynllun, ry’n ni’n dechrau’r daith heddiw a gweledigaeth.\n“Ry’n ni’n gosod mas y weledigaeth a beth ry’n ni’n mynd i sicrhau dros y misoedd nesaf yw ein bod ni’n gosod y manylion o sut ry’n ni’n mynd i gyrraedd ein targedau mewn pob un sector a phob un maes gwahanol.”\nBydd cyfweliad llawn ag Alun Davies yn rhifyn yr wythnos o gylchgrawn Golwg.\nGalw am “drafodaeth radical” ynglŷn â chyfeiriad y Blaid Lafur\n£1m yn ychwanegol y flwyddyn i Mudiad Meithrin\nAddysg yn “annatod” i greu miliwn o siaradwyr Cymraeg


Datganiad Ysgrifenedig: Wylfa Newydd (15 Ionawr 2019) | LLYW.CYMRU\nDatganiad Ysgrifenedig: Wylfa Newydd\nGwnes roi'r newyddion diweddaraf i'r Aelodau ym mis Mehefin y llynedd ynghylch prosiect arfaethedig Wylfa newydd, gan groesawu'r newyddion fod Llywodraeth y DU yn cychwyn trafodaethau â Hitachi. Gwnes hefyd groesawu cyhoeddiad Llywodraeth y DU yn Nhrawsfynydd ynghylch Bargen Sector Niwclear y DU. Mae llawer o sïon wedi bod yn y wasg yr wythnos hon yn awgrymu y gallai Hitachi gefnu ar y prosiect. Rwy'n cyhoeddi'r Datganiad hwn er mwyn amlinellu safbwynt Llywodraeth Cymru ar y mater.\nMae Wylfa Newydd yn brosiect arwyddocaol a allai sbarduno manteision economaidd sylweddol i Ynys Môn, Gogledd Cymru ac yn wir y DU gyfan. Rydym ni, fel llywodraeth, yn cydnabod cyfraniad sylweddol posibl y sector niwclear at gyflawni ein nod canolog o fynd i'r afael ag anghydraddoldebau rhanbarthol, gan fanteisio ar gryfderau rhanbarthol a sicrhau ffyniant i bawb. Mae'n partneriaid yng Ngogledd Cymru yn cydnabod yr holl bosibiliadau sydd ynghlwm wrth y sector niwclear, gan gynnwys y casgliad allweddol o gwmnïau blaengar, mentrus a chymwys o fewn y gadwyn gyflenwi niwclear y gallwn ymfalchïo ynddynt yma yng Nghymru.\nMae'r holl sïon dros y dyddiau diwethaf, o'r herwydd, yn destun cryn bryder i ni. Er na allwn ymateb i'r sïon hyn rydym yn parhau i drafod a chydweithio'n agos â Chyngor Sir Ynys Môn, Horizon Nuclear Power ac â rhanddeiliaid eraill allweddol er mwyn monitro'r sefyllfa hon. Mae angen i bob un ohonom ganolbwyntio ar sicrhau bod y prosiect hwn yn cael ei gyflawni ar gyfer Ynys Môn a bod gwaddol yn cael ei gyflawni a fydd yn parhau.\nO ystyried hyn oll, hoffwn sicrwydd gan Lywodraeth y DU eu bod yn cymryd pob cam posibl i sicrhau bod modd i'r prosiect hwn barhau a'n bod yn sicrhau buddsoddiad mor sylweddol ac arwyddocaol ar gyfer Ynys Môn.\nRwyf wedi siarad â'r Gweinidog dros Ynni a Diwydiant, Richard Harrington AS, fore heddiw. Byddaf hefyd yn ysgrifennu at yr Ysgrifennydd Gwladol dros Fusnes, Menter a Strategaeth Ddiwydiannol. Rwyf i a'm swyddogion mewn cysylltiad rheolaidd â Horizon Nuclear Power ac â Chyngor Sir Ynys Môn ac rwy'n bwriadu trafod y mater hwn ymhellach â rhanddeiliaid allweddol yng Ngogledd Cymru yn ddiweddarach yr wythnos hon.\nMae angen i bob un ohonom barhau i bwyso ar Lywodraeth y DU i sicrhau bod y prosiect hwn yn mynd yn ei flaen, er mwyn cyflawni gwaddol a fydd yn parhau ar gyfer Ynys Môn, Gogledd Cymru ac yn wir y DU.\nByddaf yn parhau i roi'r wybodaeth ddiweddaraf i'r Aelodau wrth i'r sefyllfa ddatblygu.


Glo Man: Eisteddfod Ysgol Y Bedol\nEisteddfod Ysgol Y Bedol\nCynhaliwyd Eisteddfod Gwyl Dewi lwyddiannus iawn yr Ysgol ar ddydd Gwener, Chwefor 21ain. Cawsom groeso hyfryd gan y Brifathrawes, Mrs.Donna Williams ac eleni yr oedd croeso mawr i deuluoedd y plant ac hefyd ffrindiau yr ysgol i ymuno yn yr Ŵyl arbennig hon yng nghalendr yr ysgol. Hyfryd oedd gweld neuadd yr ysgol yn orlawn ac yn llawn bwrlwm. Cafwyd croeso arbennig i Dewi ‘Pws’ Morris, fel arweinydd, a hefyd ei wraig, Rhiannon yn ogystal a Mrs.Marlene Thomas a Mrs.Mair Wyn fel beirniaid y cystadlu. . Bu’r disgyblion yn cymeryd rhan yn frwdfrydig trwy ganu a llefaru yn unigol ac mewn côrau, a buont hefyd yn cystadlu ar wahanol offerynau. Yr oedd y plant wedi cael eu paratoi yn drwyadl gan wahanol athrawon yr Ysgol a mawr yw ein dyled iddynt am wneud y gweithgareddau ychwanegol hyn. Cychwynwyd yr Eisteddfod trwy ganu cân Ysgol y Bedol gyda Rhys Davies yn cyfeilio ar y piano. Ysgrifenwyd y geiriau gan Mari Jones, Athrawes Blwyddyn 6 yn yr Ysgol, a dyma hi:-\nCroeso sydd yma i bawb trwy\nYsgol lon cwm y glo,\nA’n hysbryd nawr ar dân!\nCafwyd hwyl arbennig dan arweinyddiaeth Dewi ‘Pws’ ac fe gawsom sawl chwerthiniad iach. Pinacl y dydd oedd y cadeirio dan ofal Mari Jones ac fe gafwyd teilyngdod. Yr enillydd eleni oedd Megan Davies gyda Tyler Francis yn ail a Celyn Williams yn drydydd. Yr oedd 42 o ddisgyblion wedi cystadlu am y Gadair ac mae’n diolch yn fawr i Mrs.Marlene Thomas am feirniadu’r gystadleuaeth. Gwnathpwyd y gadair hardd gan Mr.Darrell Campbell a diolch o galon iddo yntau am wneud cadair mor grefftus i’r gystadleuaeth. Yr oedd pedwar llys yr Ysgol yn cystadlu sef Aman, Berach, Grenig a Pedol. Llongyfarchwyd y llysoedd i gyd ar y terfyn gan Sian Priestland, y Ddirprwy Brifathrawes, a fu yng ngofal cyfrifiad pwyntiau’r llysoedd dros y gwahanol gystadleuthau.\nDiolch o galon i Mr Adrian Thomas o’r Garnant am dynnu yr holl luniau ar y dydd yn ôl ei arfer. Canwyd ein Hanthem Genedlaethol ar ddiwedd yr Eisteddfod ac yr oedd y canu i’w glywed drwy Gwmaman rwy’n siwr. Roedd hwn yn ddiwrnod i’w gofio a’i drysori yn wir ac edrychwn ymlaen i Eisteddfod Gwyl Dewi 2015.


Spiral gwanwyn-dynnu gwanwyn-silindrog mawr y gwanwyn - Tsieina Shandong Qingyun Peiriant\ngwanwyn helical; enw Saesneg: gwanwyn helical. Mae gwanwyn troellog a wnaed o wifren gwanwyn. Plygu ymddangosiad gwahaniaethu Mae sawl math o ffynhonnau troellog, y gellir eu rhannu yn: ffynhonnau coil silindrog cyffredin; Lleihau ffynhonnau helical. Gall Yn ôl y cyfeiriad y droell yn cael ei rannu i mewn i: gwanwyn Chwith ei ben ei hun yn y gwanwyn Dde-dosbarthu. ffynhonnau coil silindraidd yn syml yn y strwythur, yn hawdd i gynhyrchu a ddefnyddir amlaf. Mae ei llinell nodweddiadol yn llinell syth, a all fod u ...\ngwanwyn helical; enw Saesneg: gwanwyn helical. Mae gwanwyn troellog a wnaed o wifren gwanwyn.\ngwahaniaethu ymddangosiad Plygu\nMae sawl math o ffynhonnau troellog, y gellir eu rhannu yn:\nffynhonnau coil silindrog cyffredin;\nLleihau ffynhonnau helical.\nGall Yn ôl y cyfeiriad y droell yn cael ei rannu i mewn i:\ngwanwyn Chwith ei ben ei hun\nffynhonnau coil silindraidd yn syml yn y strwythur, yn hawdd i gynhyrchu a ddefnyddir amlaf. Mae ei llinell nodweddiadol yn llinell syth, y gellir ei ddefnyddio fel y gwanwyn cywasgu, gwanwyn tensiwn a'r gwanwyn dirdro. Pan fydd y llwyth yn fawr ac mae'r dimensiwn rheiddiol yn gyfyngedig, gall dau ffynhonnau cywasgu gyda gwahanol ddiamedrau gael eu defnyddio gyda'i gilydd i ffurfio gwanwyn cyfunol.\nrhannau Colofn troellog cywasgu gwanwyn, enwau, manylebau:\n1. Gwanwyn diamedr gwifren: d, mae'r diamedr gwifren gwanwyn.\n3. Gwanwyn diamedr mewnol: D1, sy'n dangos y diamedr mewnol y gwanwyn, D1 = D-2d.\n4. Mae diamedr y gwanwyn: D2, y diamedr ar gyfartaledd y gwanwyn, D2 = Dd.\n5. Cae: t, yn ychwanegol at y cylchoedd cymorth ar y ddau ben, yn dangos y pellter echelinol rhwng dau gylch cyfagos.\n6. Mae nifer effeithiol o droeon n, mae nifer y gefnogaeth yn troi n2 a chyfanswm nifer y n1 tro, er mwyn gwneud y gwaith cywasgu gwanwyn sefydlog yr heddlu, unffurf, bydd y gwanwyn yn dynn ac yn llyfn ar y ddau ben wrth weithgynhyrchu. Mae'r rhan dynn gwastad yn unig yn gwasanaethu fel cymorth, felly mae'n gylch cymorth. Mae tri math o gylchoedd cymorth: 1.5, 2, a 2.5, a 2.5 yw'r rhai mwyaf a ddefnyddir. Mae gweddill y cylchoedd yn cael eu cadw ar gaeau cyfartal, a elwir yn lap effeithiol. Cyfanswm y nifer o droeon n1 yw cyfanswm y nifer o droeon effeithiol n ac mae nifer y gefnogaeth yn troi n2.\n7. uchder am ddim: H0, cyfanswm uchder y gwanwyn pan nad yw'n cael ei effeithio gan rymoedd allanol, H0 = nt + (n2-0.5) d.\n8. Ehangu'r hyd: L, hyd y wag a ddefnyddiwyd i wneud y gwanwyn, L≈n1√ (πD2) & sup2; + t & sup2 ;.\nAmrywiol gwanwyn troellog diamedr wedi ei rannu'n: gwanwyn coil conigol, gwanwyn coil troellog, ceugrwm gwanwyn coil.\nffynhonnau coil wedi'i feinhau briodweddau cushioning da ac yn gallu gwrthsefyll llwythi mawr.\nGall ffynhonnau coil helical storio mwy o ynni ac wrthsefyll llwythi uwch, ond mae'r broses weithgynhyrchu yn fwy cymhleth.\nffynhonnau coil ceugrwm yn debyg o ran perfformiad i ffynhonnau coil conigol ac yn cael eu defnyddio mewn clustogau a matresi.\nMae gan wyneb y wifren dur gwanwyn siapiau crwn a hirsgwar, ac mae'r trawstoriad cylchlythyr yn cael ei ddefnyddio amlaf.\nMae gwanwyn coil, ffynnon dirdro, yn ffynnon sydd yn destun anffurfio dirdroadol, ac mae ei gyfran gweithio hefyd yn cael ei ddirwyn dynn i mewn i siâp troellog. Mae strwythur diwedd y gwanwyn dirdro yn fraich dirdro sy'n cael ei peiriannu mewn siapiau amrywiol yn lle bachyn. ffynhonnau dirdro yn cael eu defnyddio'n aml mewn mecanweithiau cydbwysedd mecanyddol ac yn cael eu defnyddio'n eang mewn cynhyrchu diwydiannol megis automobiles, offer peiriant, ac offer trydanol.\nBlaenorol: Mawr gwanwyn - coil poeth gwanwyn gwanwyn trwm\nNesaf: cysylltiad Meddal o geg gefnogwr, cysylltiad meddal o frethyn gel silica, cynfas cysylltiad meddal a chyfres cysylltiad meddal gwrth-fflam\nAlwminiwm Chip Cludydd\nPres Chip Cludydd\nPont Gadwyn Llusgwch\nBwced Elevator cludyddion\nBwced Elevator I Wood Sglodion\nCanllaw Cable Chain\nCable Diogelu Hose\nCludydd Plât Gadwyn\nDGT Cathetr wain\nRow Dwbl Gadwyn Llusgwch\nLlusgwch Slot Canllaw Gadwyn\nPeirianneg Plastig Towline\nTowline amgaeedig yn llawn\nHose metel galfanedig\nTowline Dyletswydd Trwm\nCyflymder Uchel Gadwyn Llusgwch Silent\nColynnog Belt Cludydd\nJr-2 hirsgwar Metel Hose\nPeiriant Gwaith Ysgafn\nHose Haenedig Plastig\nCyfres Clawr Amddiffynnol\nCrafu Math Chip Cludydd\nGadwyn Llusgwch Silent\nDur Di-staen Metel Hose\nSteel Alwminiwm Towline\nTubing Gadwyn Llusgwch\nChain Llusgo Dau-Way\nAwyru Pipe Llwch Sugno Pipe\nPren Sglodion Cludydd\nWood Sglodion Trafnidiaeth\nWood Sglodion Cludiant Belt Cludydd\nWood Sglodion Cludydd Trafnidiaeth


Parc gwyliau i bobl anabl yn agor yn Abermaw | Banc Datblygu Cymru\nWedi ei gyhoeddi: 28/08/2019\nMae canolfan newydd sy'n darparu llety gwyliau i bobl anabl a'u gofalwyr wedi agor yn Abermaw, diolch i fuddsoddiad o £225,000 gan Fanc Datblygu Cymru.\nSyniad cyn-berchennog clwb nos Anthony Olley a’i ferch Kayleigh yw’r ‘Barmouth Beach Club,’ sydd â gradd mewn iechyd a gofal cymdeithasol a sawl blwyddyn o brofiad yn y sector gofal.\nYn 2011 fe wnaethant brynu adeilad diffaith yn Abermaw ac yn wreiddiol roeddynt yn bwriadu ei drawsnewid yn llety gwyliau i bobl anabl a difreintiedig. Ond yn ystod y prosiect fe wnaethant ddarganfod ei fod wedi dirywio gormod i fod yn addas i gael ei drawsnewid a bu'n rhaid ei ddymchwel. Cawsant ganiatâd cynllunio newydd a chodwyd yr adeilad newydd sydd eisoes wedi croesawu gwesteion cyntaf y clwb traeth.\nOherwydd y manylebau uchel sydd eu hangen ar gyfer llety ac offer i'r anabl, mae adeiladu a ffitio gosodiadau’r ganolfan wedi bod yn ddrud. Mae Anthony Olley a’i gydweithwyr wedi buddsoddi £310,000 o’u harian eu hunain yn y prosiect, gyda chefnogaeth o £225,000 ychwanegol gan y Banc Datblygu, yn ogystal â £60,000 o Gynllun Cymorth Buddsoddi Twristiaeth Llywodraeth Cymru.\nMae'r cynllun yn helpu'r sector preifat a chyhoeddus i weithio gyda'i gilydd i ddatblygu a darparu mentrau cyrchfan arloesol sy'n cyd-fynd â Blwyddyn Darganfod Ymweld â Chymru ar gyfer 2019. Ar gyfer y flwyddyn thematig gyfredol, mae'r pwyslais ar y profiadau y gall pobl eu cael yng Nghymru a gwahodd ymwelwyr i archwilio a darganfod beth sy'n gwneud Cymru yn unigryw.\nWrth siarad am y cyfle newydd y mae’r ganolfan yn ei gyflwyno i’r ardal, dywedodd Anthony Olley: “Ni fyddai mwyafrif ein cwsmeriaid fel arfer wedi gallu aros yn Abermaw, felly bydd y bobl y byddwn ni yn eu denu yn gwsmeriaid ffres i fusnesau lleol eraill hefyd.\n“Er mwyn sicrhau eu bod nhw'n cael y profiad gorau o’r ardal, rydw i wedi bod mewn cysylltiad â busnesau lleol, gan gynnwys atyniadau hamdden, i sicrhau eu bod yn barod ar gyfer ymweliadau gan ein gwesteion.”\nYn ystod eu harhosiad yn y Barmouth Beach Club, bydd gwesteion yn gallu ymweld ag atyniadau lleol ac o bosibl gymryd rhan mewn gweithgareddau, gan gynnwys caiacio, dringo mynyddoedd, rhaffau uchel a gweithgareddau eraill.\nMae gan y ganolfan lety ar gyfer 18 o bobl, gan gynnwys ystafell deulu fawr gydag ystafell ymolchi anabl sydd wedi ei gosod â’r cyfarpar llawn pwrpasol a swît sy'n cynnwys ystafell wely ddwbl, ystafell ymolchi anabl fawr, ystafell fyw a gardd breifat.\nAc yn ogystal â darparu seibiant ac atgofion gwych, maen nhw hefyd yn gobeithio gallu darparu cymorth mwy parhaol ac ymarferol.\n“Nid cyrchfan wyliau yn unig ydyn ni, rydyn ni'n rhan o system cyfaill, felly unwaith mae pobl yn dod yma, rydyn ni am i bobl gymryd rhan fel rhan o'n rhwydwaith, ac efallai y gallwn ni gael pobl yn ôl i gyflogaeth,” meddai Mr Olley.\nMeddai Chris Hayward, Swyddog Buddsoddi, Banc Datblygu Cymru: "Mae’r hyn mae Anthony a'r tîm wedi ei greu yma yn y Barmouth Beach Club, yn lle diogel a hygyrch i bobl anabl a phobl o gefndiroedd difreintiedig, eu teuluoedd a'u gofalwyr i fwynhau ychydig o amser o ansawdd gyda'n gilydd. Mae'r Banc Datblygu yn falch o fod yn cefnogi menter o'r fath a fydd yn cael effaith enfawr ar fywydau'r cwsmer, yn ogystal â darparu mewnlifiad o gwsmeriaid newydd i'r gornel hon o Gymru. Rydym yn dymuno'r gorau i Anthony gyda'r clwb traeth ac yn edrych ymlaen at weld sut mae'r ganolfan yn datblygu dros amser.”\nDywedodd Alan Woodbridge, o Busnes Cymru: “Rwy’n falch iawn fy mod wedi gallu darparu cefnogaeth i fusnes Anthony Olley yn y clwb traeth oherwydd y fo sydd wedi datblygu’r cyfleuster hwn. Roedd Anthony yn meddu ar gymaint o angerdd i ddod â’i weledigaeth i fodolaeth, ac mae hyn wedi golygu ei fod wedi glynu gyda’r prosiect hwn.”\n“Canlyniad holl ymdrechion Anthony yw llety gwyliau trawiadol, hygyrch ar arfordir hyfryd Bae Aberteifi, mae o wedi ei osod yn ôl ychydig o ben gogleddol prom Abermaw.”\nDaeth cyllid gan Fanc Datblygu Cymru o Gronfa Twf Cyfalaf Cymru.


[No title]|1878-05-17|Y Celt - Papurau Newydd Cymru\nIssue: 17 Mai 1878\nGWELLIANT GWALLAU. Yny CELT,Mai 3,tudal. 4, colofn 3, yn lie Sem, fabiheb- er," darllener Sem, tad Heber." Tudal. 5, ar y pen, yn lie Sanscrit darllener Hebraeg. t!M. I Ill mi\nODDIWRTH EIN GOHEBYDD CYFFREDINOL.\nODDIWRTH EIN GOHEBYDD CYFFREDINOL. G WELAF oddiwrth y papyrau Cymraeg a Saesonaeg, fod Temlwyr Da Cymru wedi cynal cyfarfodydd blynyddol yr Dweh Demi, elehi, yn Mhorthmadog, a bod yno gryn rwysg yn nygiad yn mlaen y ser- emoniau. Tipyn o urddas ar gyfarfodydd yr Uwch Denil Gymreig oedd cael pres- enoldeb dau o svuyddogion- pluog TTwcli Deilwng Brif Demi y byd ynddynt, sef y brawd W. Ross o Scotland, a'r brawd Joseph Malins o Birmingham. Rhodd- wyd iddynt y derbyniad mwyaf brwd- y I frydig gan eu brodyr temlyddol Cymreig; a chawsant le amlwg yn y cyfarfodydd cyhoeddus. Ac wrth son am y cyfarfod- ydd, y mae yn dda genym ddeall eu bod yn lluosog anghyffredin, a bod areithiaa galluog a dylanwadol wedi cael eu tra- ddodi ynddynt. Y mae cryn ragfarn yn erbyn Temlyddiaeth, o herwydd ei defod- a'i chyfrinion ac y mae arnryw o hen ddirwestwyr yn sefyll draw oddi wrthi o herwydd y pethau hyn. Dichon y gellid gwneud ar lai o'r cyfryw bethau. Ond dylid ymdrechu edrych drwy y pethau bychan ar ameanion mawrion Temlydd- iaeth, ac ar yr elfenau hyny sydd yn hanfodol i'w bywyd. Dylid edrych arni fel cymdeithas ddirwestol gref a llwydd- laniis, a'i humcau i sobri y byd; ac er ei holl ddiffygion, y hi yw y gymdeithas ddirwestol oreu a welodd y byd eto. Ac megys y mae defodau yr Hen Oruchwyl- iaeth wedi eu dileu i roddi lie i un well,-a hyny o fywyd oedd ynddi wedi ei lyncu i fyny i Gristionogaeth; felly hefyd y gall hanfod Temlyddiaeth fodoli yn annibynol ar yr holl seremoniau sydd o'i chwmpas. Dywedaf o eigion calon, llwydd mawr i Demlyddiaeth. Pa bryd daw gwawr o'r dwyrain? Torodd gwawr o'r dwyrain filiynau o weithiau ar feibion dynion, nes dywedyd o honynt, "melus yn ddiau yw y goleuni, a hyfryd yw i'r ilygad weled yr haul." A byddai yn felus iawn i ni oil gael pel- ydryn o oleuni gwleidyddol o'r dwyrain y dyddiau hyn. Ond tywyllu, yn hytrach na goleuo, y mae hi yn y dwyrain pan yr ydym yn ysgrifenu. Bu yn arwyddo ychydig oleuni ychydig ddyddiau yn ol; ond galwodd ein llywodraeth ni am y locustiaid o India, a duodd yr awyr yn eu dyfodiad i For y Canoldir, nes oedd yn dywyllwch, fel tywyllweh yr Aipht gynt. Wel, dyma y tal y mae Sion Bwl yn gael am gymeryd y gweision presenol i'w wasanaeth. Y maent yn gwybod sut i bluo yr hen wr yn iawn. Y mae Ar- glwydd Beaconsfield-yr hyn o'i gyfieithu yw Arglwydd Cae'rmochyn--yn gwybod yn dda sut i drin yr hen frawd. Y mae o yn brolio dewrder yr hen Johny Bwl, ac yn dweyd y medr o guro dau neu dri o'r dynion goreu y naill ar ol y llall; dyry botelaid o frandi o'i flaen, a rhwng y gweniaith a'r breci y mae yr hen ddyn yn anghofio ei fod ef ei hun yn myned yn hen, a bod yr hogiau ieuaine oedd yn hawdd iddo fo guro gynt, wedi dyfod i gyflawn faintioli gwyr erbyn hyn. Ac wedi cael yr hen Sion, druan, i'r agwedd meddwl yma, ca Arglwydd Cae'rmochyn wario ei arian am oferedd fel Ilif yr afon. Ac wrth weled Cae'rmochyn yn chwareu pranciau mor anheilwng o'i swydd uchel fel pen gwas, y mae dau o'r gweision mwyaf cydwybodol wedi ymadael cyn pen eu tymor. Ac er pan y mae Cae'rmochyn mewn swydd, ni chafodd erioed y. fath driniaeth ag a gafodd gan Derby, pan oedd yn rhoi ei resymau dros roi ei Ie i fyny yn y weinyddiaeth. Y mae yr araeth ofnadwy hono—araeth na seiniodd rhwng muriau Ty yr Arglwyddi, ond anfynych, ei ehyffelyb-heb ei hateb eto; ac heb ei hateb y bydd hi byth. Dyged Gladstone a Bright a Richards eu holl resymau cryfion yn erbyn rhyfel, nid yw yn efteithio dim ar Cae'rmocbyn a'i deulu, rhyfel fynant hwy: ystwythed Rwssia Fawr i ddyfod i gyfarfod eu gel- ynion yn mhob peth rhesymol, wna hyny mo'r tro, rhaid iddynt hwy lusgo y wlad i ryfel. Y mae rhyfel yn eu calon. Go- beithio y gweryd y nefoedd ni rhag y fath drychineb. Ond os llwyddant i llusgo y wlad hon i ryfel, heb ddim achos am dano, ac yn ngwyneb sefyllfa farwaidd masnach yn ein plith, yr ydym yn proffwydo y dygir ein teyrnas i ddinystr nad esgorir mo hono yn yr oes hon, ac hwyrach am oesau dyfodol. Peth sobr i wlad bechu nodded rhagluniaeth oddi wrthi. Ac y mae meddwl am greulonderau anfad y Saeson, yn nghyda'r gwastraff dychrynllyd sydd yn y wlad hon yn awr yn ddigon a pheri i bob dyn ystyriol ofni nad yw yr amser hwnw yn'bell. Ai tybed mai yr un gweision a ddewisa Bwl eto pan ddaw eu tymor i fyny ? Cawn weled. [Dylasai yr uchod ymddangos dro ynol.— I • GOL]\nY GOLOFN DDIRWESTOL. (GAN Y PARCH. D. S. DAYIES). PROFEDIGAETH YN Y CYMUNDEB. (Gan J. B. T. Marsh, yn yr Advance.) DYLEM ddweyd am awdwr y llythyr hwn, fod ei dystiolaeth yn ddiamheuol. Efe yn hir iawn oedd colofn yr achos dirwestol, lieu yn fwy manol, y wasg ddirwestol yn America. Nid oes neb wedi gwneud cymaint ag ef i ddyrcliafu a chyfoethogi llenyddiaethddir- westol y w lad. hono. "Yn mhlith y dychweledigion, yn nghyfar- fodydd Mr. Moody, yn Philadelphia, yr oedd gweithiwr afuam amser maitli yn gaethwaa i'r ddiod gadarn. Yn ei oriau goreu, yr oedd ei gad wynau yn ei ysu yn annyoddefol. Gwn- aethai lawer ymdrech ffyrnig, ond ofer, i'w dryllio. Nid oedd ond yr un chwedl o analla penderfyniad dynol yn unig i feistroli y blys am wirod. Ond daeth yn Gristion: ac fel canoedd o feddwon eraill a arweiniwyd at Grist gan Mr. Moody, cafoddwaredigaeth. fendigedig o'i gaethiwed. Yr oedd ei nerth. newydd yn ddyogelwch perffaith rhag tem- tasiynau cyfeddachol y dafarn, y rhai a'i gorchfygasant bob tro yn ei ymdrechion byr- hoedlog blaenorol at ddiwygiad. Ymunodd a'r eglwys; ac yr oedd ei deulu a'i gymydog- ion yn llawenhau am yr hyn oedd yn yni- ddangos yn adferiad trwyadl-ei fuddugol- iaethddeublyg. Oud yn y benod arswydlawn sy'n cofnodi y siomedigaethau a'r gwaeau a achoswyd gan wirod, ymddengys i ni na ysgrifenwyd hanes mwy galarus na'r eiddo ef. Unboreu Sab- bath, yn ei ddillad a'i iawn bwyll, aeth i'r eglwys fechan faesdrefol, a'i derbyniasai i'w chymdeithas, i eistedd am y tro Cyntaf wrth fwrdd ei ehymundeb. Fel y rhan fwyaf o eglwysi, defnyddient win oedd yri mygu o darth alcoholaidd. Arunnyma.id/ail'asiwyd ei gadwynau toredig yn gryfach nag erioed. Yn gynddeiriog gan ei hen syched, aeth ar ei union o ddrws yr addoldy i'rgwifod-ty—ar ei union i loddest o hir barhad. Duw yn unig a wyr a oes gobaith am dano yn awr. Mae ganddo gymydegion, addolwyr o'r un gynulleidfa, wedi cael eu brawychu gan y fath brofiad ofnadwy, na byddai yn hawddach ganddynt eistedd wrth y bwrdd hwnw eto na chyflawni llofruddiaeth, tra bJ ddo cwpan. y cymundeb hwnw yn gwpan temtiad i un o'r rhai gwanaf o eiddo Crist. Onid eithafol o resynus yw gweled pobl ddirwestol yn difa eu nerth mewn man ddad- leuon a'u gilydd ar y pwnc, A-yw alcohol yn fwyd, neu a ddefnyddiodd yr Arglwydd lesa win epleaedig yn y swper olaf ? Yn'wyneb truenus ganlyniadau anghymedroldeb, pa bwys sydd mewn holi a yw gwirodydd weithiau, i ryw raddau, yn faethlon ai nid ydynt? Pe ceid fod unrhyw ddefnydd o ym- borth yn gwneud haner cj^maint o ddrwg a'r ddiod gadarn, oni wnelem oil .ar drawiad amrant ei ysgubo allan o'n tai? Pa wahan- iaeth i ni, paun a wnaeth neu a ddefnyddiodd Crist win eplesedig ai peidio, mewn amgylch- iadau hollol wahanol i'r eiddom ni? Ayw ton y rhai a ddywedant'Os had ydynt yn ddigon cryf i ddyfod at fwrdd y cymundeb, bydded iddynt arcs Ii ffwrdd,' yn swnio yn debyg i'r acenion tyner 'Deuwch ataf n,' a'r rhai yr oedd Crist yn tynu y crynedig ato ei hun? Gallem ddymuno i'r amgylchiad crybwyll- edig fod mor eithriadol ac y mae rhai yn sicr o ddweyd ei fod. Ond y mae yr eglwys, diolch i Dduw, yn rhifo yn mhlith ei haelodau. lawer ag sydd trwy ei ras ef, wedi cael eu cipio o grafanc y chwant rheibus hwn. Mae'r blys am bethau meddwol wedi dyfod yn etifeddol i lawer o Gristionogion; ac ynddynt hwy y mae'r blys hwnw fel dywalgi wrth gad wen: ni feiddiant gellwair ag ef, ond ar berygl eu henaid. Nid oes nemaw-r eglwy yn y wlad nad oes ynddirywun >ag y byddai dim ond arogli tawch y gwin alcoholaidd yu brofedigaeth ofnadwy iddo, ac un Uymaid o ¡ hono yn debyg a fodyu. wreiehionen o dan i\nwrth weled colli ein cenedl o'r gwledydd lie y bu yn trigianu unwaith, heb ddim yn aros ond rhai o'i geiriau. Tarawn wrthynt yn Ffrainc ac Itali, ar lan y Mor Du a glenydd y Danube fawr. Y Celt- iaid biau y Halcan, yr enw ar y mynydd- oedd lie y darfu i lawer o'r Rwssiaid sythu a marw yn y rhew a than yr eira wrth eu croesi i gyfarfod a'r Tyrciaid amser byr yn ol. Yn Bulgaria ni a gawn "Tir Newydd a Ciliau Isa" mewn Cymraeg eglur. I'r un iaith y perthyn Trenova (Trenewydd') yn Servia, a Beucesci a Caracol (Cacrau yolcii), yn Wallachia, ar Ian yr un afon gref. Mor dda fuasai genym glywed fod Salmau, a hymnau, ac odlau ysprydol" o fawl i Grist yn cael eu cannogylch y Mor Asoph a'r" Mor Du, yn Servia a Bulgaria, a glan y Marmora, yn yr hen Geltaeg, a bod yr haul yn dysgleirio ar gysegroedd Cristionogol Celtaidd yn N ghaercystenyn- oblegid buont hwy yn cyrchu y ffordd yna ys llawer dydd— yn lie ar minarets temlau Islam Ond nid oes genym ond cwyno. Ni ddaw ddoe byth yn ol. Yr wyf yn mawr obeithio y bydd i'r CELT ieuane sydd newydd dd'od i'r Bala, ac sydd oddiyno yn meddwl teithio y wlad yn rhagorach na llawer o'i hynafiaid, ac y bydd yn hoff ganddo, yn ol ei fedr, i roi addysg a phob cymhelliad at dda. Os gwna ofalu at ei ddyledswydd ei hun gyda phob heddychlonrwydd, heb ymyraeth a busnes pobl eraill, a pheri tymherau a tbafod drwg, mi a'i canmolaf wrth bawb a welaf. G-an ddymuno ei lwyddiant, a'ch llwyddiant chwithau, anwyl Olygydd, a llwyddiant yr holl Geltau yn N ghymru ac yn mhob gwlad arall, y gorphwysaf, Yr eiddoch, S. LL.


Danteithion torth sinsir Nadoligaidd | Eden Project Communities\nLledaenwch ychydig o hapusrwydd y Nadolig gyda'r danteithion torth sinsir hyn.\nRydym wrth ein boddau gyda'r ffefrynnau Nadoligaidd hyn sy'n hawdd eu gwneud; bydd arogl melys sinamon a sinsir yn gwneud i chi deimlo'n Nadoligaidd ar unwaith ac mae'n gyfle i fod yn greadigol gyda'r addurno. Maen nhw'n berffaith i lenwi hosanau ffrindiau a theulu neu i rannu gyda'ch cymdogion. Buasem wrth ein boddau yn gweld eich dynion sinsir felly beth am anfon llun atom ar Twitter, Facebook neu Instagram. Gallwch hefyd anfon e-bost atom!\n225g blawd cryf, ac ychydig mwy i ysgeintio\n1 lwy de orlawn o sinsir mâl\n50g menyn di-halen\n100g surop euraidd\n500g siwgr eisin ffondant\nPâst lliwio bwyd mewn gwahanol liwiau e.e. coch, gwyrdd a gwyn, neu defnyddiwch diwbiau eisin lliw (ni fydd angen y siwgr eisin ffondant arnoch)\nMelysion mân a losin ar gyfer y botymau (dewisol)\nCynheswch eich ffwrn i 190C/170C ffan/nwy 5 a leiniwch silff bobi gyda phapur pobi.\nHidlwch y blawd, halen, soda pobi, sinsir a sinamon mewn powlen fawr.\nCynheswch y menyn, siwgr a surop tan ei fod wedi toddi. Gadewch gymysgedd y siwgr i oeri ychydig, yna ychwanegwch y cynhwysion sych a chymysgu'r cwbl i greu toes. Yna, rhowch y toes yn yr oergell am 30 munud.\nYsgeintiwch arwyneb gwaith gydag ychydig flawd a rholiwch y toes allan i drwch o ¼-modfedd. Defnyddiwch eich torrwr bisgedi, boed yn siâp dynion sinsir, coed, dynion eira neu gansen (eich dewis chi yw hi) a thorrwch y toes yn siapau. Yna, ail-rholiwch y toes ac ailadroddwch y broses.\nRhowch eich siapau ar y silffoedd gyda'r leinin, gan adael lle iddynt dyfu mewn maint. Coginiwch nhw am 10-15 munud cyn eu tynnu o'r ffwrn a'u gadael i oeri. Pan fod y bisgedi wedi oeri gallwch eu haddurno fel y mynnwch!\n*Rysáit o wefan BBC Goodfood


Gellir gwneud cyfraniadau trwy ymweld â gwefan Parc Bute neu drwy sganio cod QR ar arwyddion, sticeri a phosteri'r ymgyrch ledled y parc. Gellir cyfrannu hefyd dros y ffôn yn ystod oriau swyddfa'r parc. Caiff yr holl arian a godir ei neilltuo ar gyfer y cynllun.\nDywedodd yr Aelod Cabinet dros Ddiwylliant a Hamdden, y Cynghorydd Peter Bradbury: "Dros yr 20 mlynedd diwethaf, mae nifer yr archwiliwyr brwdfrydig sydd wedi dringo dros Pumba wedi cael effaith andwyol arno.\n"O raid, mae adnoddau ym Mharc Bute yn canolbwyntio ar waith cynnal a chadw hanfodol. Felly, yn anffodus, heb gymorth gan y cyhoedd, bydd Pumba yn diflannu yn y pen draw."\n"Mae parciau ledled y DU yn defnyddio cyfleusterau cyfrannu digidol fwyfwy i greu cyllid ychwanegol ar gyfer projectau na fyddent yn bosibl fel arall. Gwyddom fod Parc Bute yn lle arbennig i lawer o drigolion ac ymwelwyr ac, os ydynt â diddordeb mewn gwneud hynny, mae hyn yn gyfle i gyfrannu at nodwedd unigryw sy'n rhoi gwên fawr ar wynebau pobl."\nMae Cynllun Cyfrannu Project Gwella Parc Bute wedi'i ddatblygu'n gwbl fewnol a'i nod yw bod yn gwbl hunangyllidol.\nY targed codi arian ar gyfer yr ymgyrch i achub Pumba yw £6165.